Terkena Renjatan Elektrik Ketika Baiki Lampu Meja

Baru-baru ini kisah seorang lelaki terkena renjatan elektrik kerana sedang membaiki lampu meja dengan tidak disangka-sangka. Inilah yang dikatakan malang tidak berbau, siapa yang menyangka akan perkara sebegini bukan.

Seorang lelaki warga tempatan dipercayai terkena renjatan elektrik ketika membaiki lampu meja di rumahnya di Jalan Badik, Kampung Melayu dekat Kulai, awal pagi tadi.

Ketua Polis Daerah Kulai Superintendan Tok Beng Yeow berkata mangsa berumur 39 tahun itu ditemukan dalam keadaan terbaring kaku oleh isterinya pada 6 pagi.

Katanya pemeriksaan awal menemukan kesan lecur kehitaman di paha kiri mangsa, dipercayai akibat renjatan itu. “Menurut isteri mangsa, suaminya membaiki lampu meja berseorangan sebelum ditemukan terbaring dan tidak sedarkan diri.

“Mangsa disahkan meninggal dunia oleh pihak hospital yang tiba di lokasi kejadian dan mayat dibawa ke Hospital Temenggong Seri Maharaja Tun Ibrahim, Kulai untuk dibedah siasat,” katanya dalam kenyataan.

Menurut Tok, pemeriksaan oleh pihak Tenaga Nasional Berhad (TNB) di tempat kejadian mendapati renjatan elektrik itu berpunca daripada pendawaian dalaman pengguna dan tidak melibatkan pemasangan pihak TNB.

Katanya kes diklasifikasikan sebagai kematian mengejut.

— BERNAMA

Sumber: Astro Awani

Arus elektrik yang melalui tubuh badan (badan manusia adalah pengalir elektrik) berpotensi menyebabkan individu itu mengalami kecederaan pada bahagian yang tersentuh (thermal burns), berlakunya kecederaan dalaman pada otot atau organ dan gangguan pada degupan jantung yang boleh mengakibatkan renjatan (cardiogenic shock).

Seseorang yang terkena petir pula boleh ditakrifkan sebagai terkena percikan elektrik berkuasa tinggi dalam masa sangat singkat.

Dari segi fiziknya, kesan percikan petir tidak boleh dibandingkan dengan tenaga elektrik yang dijanakan untuk kegunaan rumah atau industri.

Dari itu, perbincangan mengenai kedua-dua tajuk ini akan ditumpukan kepada kesan dari sudut perubatannya sahaja.

EPIDEMIOLOGY

Statistik di Malaysia:

Tiada perangakaan tepat untuk  menghuraikan berapa banyak kecederaan atau kematian yang berlaku di Malaysia setiap tahun.

Banyak cerita berkenaan renjatan elektrik atau panahan petir didedahkan melalui berita-berita akhbar khasnya tentang kemalangan yang berlaku di tempat kerja atau kejadian kejadian kabel elektirk.

Di Amerika syarikat, ditaksirkan seramai 1000 kematian berlaku akibat renjatan elektrik dengan kadar kematian mencecah 3-5%.

PUNCA RENJATAN

Kebanyakan kes yang melibatkan warga dewasa belaku kerana terdedah kepada punca elektrik semasa kerja.

Kemalangan melibatkan remaja pula berlaku atas sifat ingin tahu dan aktiviti berisiko yang mendedahkan remaja ini kepada bahaya renjatan elektrik.

Bayi dan kanak-kanak kecil pula terdedah kepada sumber elektrik di rumah kerana menganggap perkakasan elektrik sebagai mainan atau bahan untuk dimakan (gigitan).

Bahaya renjatan elektrik bergantung kepada faktor berikut:

Arus elektrik (lebih tinggi maka lebih tinggi risiko kematian) Tempoh (lebih lama terkena renjatan, lebih tinggi risiko kematian) Perjalanan arah arus dalam tubuh (jika melalui jantung, risiko kematian sangat tinggi) Voltan (lebih tinggi voltan, lebih rendah rintangan dan lebih tinggi risiko kematian).

GEJALA/TANDA

Seseorang yang terkena renjatan elektrik mungkin tidak menunjukkan sebarang tanda luaran atau dengan jelas mengalami gejala kecederaan akibat kesan terbakar.

Ada mangsa renjatan yang  pengsan/tidak sedarkan diri  akibat  renjatan pada saraf ataupun jantung (cardiac arrhythmia).

Secara umumnya, kecederaan akibat  elektrik terbahagi kepada:

Kecederaan Akibat Bahagian Tubuh Yang Terbakar (Electrical burns wounds)

Bahagian yang terbakar biasanya paling teruk pada tempat yang bersentuh (sumber elektrik dan pembumian).

Selain daripada kecederaan luaran, kontraksi otot boleh berlaku dan mengakibatkan kecederaan pada tengkuk, tulang belakang atau organ dalaman.

Sebarang perubahan bentuk (deformity) mungkin berlaku akibat kepatahan tulang.

Keseriusan kecederaan bahagian tubuh yang terbakar bergantung pada sumber kuasa elektrik.

Kecederaan voltan tinggi (500-1000 volts) mencederakan tubuh badan melalui proses pemanasan dalaman.

Hakikatnya lebih ramai mangsa maut akibat luka terbakar berbanding kesan arus elektrik itu semata-mata.

SERANGAN JANTUNG (Venticular Fibrillation)

Bekalan elektrik AC di rumah-rumah di Malaysia (240 volts) pada kadar 50Hz.

Jika terkena pada kawasan dada, otot-otot jantung boleh menguncup serentak dan berlaku serangan jantung (ventricular fibrillation).

Manakalah untuk arus DC pula, arus sehingga 300 to 500 mA diperlukan.

Serangan jantung jika tidak dirawat serta merta boleh mengakibatkan kematian.

KESAN KEPADA SISTEM SARAF

Arus elektrik menganggu fungsi saraf terutamanya pada otak, jantung dan paru-paru.

Pendedahan kepada arus elektrik pada saraf pula berpotensi menyebabkan kerosakan saraf atau neuropati.

Arus elektrik yang melalui otak boleh menyebabkan mangsa pengsan dan tidak sedarkan diri.

Arus yang melalui jantung pula menyebabkan serangan jantung seperti diterangkan di atas.

Kesan Radiasi Haba Pancaran (Arc-flash Hazards)

Pancaran sinar cahaya (arc flash) yang terhasil daripada  renjatan elektrik atau panahan petir adalah pancaran berhaba tinggi.

Pancaran haba ini boleh menyebabkan kebakaran teruk pada bahagian tubuh badan yang terdedah begitu juga pada persekitaran kawasan kulit yang berhampiran.

Kesan Panahan Petir

Panahan petir pula menyebabkan kecederan melalui beberapa cara:

Terkena renjatan elektrik dari petir secara langsung (jarang berlaku).

Melalui renjatan elektrik apabila mangsa tersentuh bahan (pengalir letrik) yang terkena petir (contoh talian telefon di rumah atau besi tempat berlindung dari hujan).

Melalui renjatan elektrik dari bumi tempat berpijak.

Kecederaan akibat kesan sampingan objek-objek berhampiran yang disambar petir.

Kecederaan akibat terpelanting apabila terkena dentuman petir atau kesan dari kesan dentuman (barotrauma).

Majoriti kecederaan berpunca daripada kesan dentuman (barotrauma) kepada persekitaran seperti pada bumi, dahan pokok dan lain-lain objek yang berhampiran.

Kecederaan yang  berpunca dari panahan petir secara langsung atau kecederaan akibat kebakaran dalaman jarang berlaku.

Kematian akibat  panahan petir berpunca daripada kesan renjatan kepada sistem denyutan jantung atau kerosakan pada sistem saraf.

KOMPLIKASI

Komplikasi kepada kecederaan akibat renjatan elektrik/petir bergantung kepada kecederaan yang dialami seperti yang diterangkan di atas dan dihuraikan di bawah:

Akibat bahagian tubuh yang terbakar:

Kulit – Bergantung kepada keluasan kawasan yang terbakar(body surface area) dan di mana ianya berlaku. (rujuk bahagian perawatan kecederaan akibat kebakaran)

Otot – Kematian sel otot yang teruk  perlu dirawat melalui pembedahan membuang tisu-tisu yang mati malah adakalanya amputasi diperlukan.

Organ Dalaman – Bergantung pada bahagian organ yang terbakar. Kecederaan sehingga melibatkan organ dalaman biasanya berakhir dengan kematian kerana melibatakan renjatan bervoltan tinggi.

Jantung – Serangan jantung jika tidak diberi rawatan serta merta biasanya mengakibatkan kematian.

Sistem Saraf – Renjatan elektrik yang menyebabkan kecederaan otak boleh menyebabkan berlakunya kerosakan otak/saraf yang kekal dan mengakibatkan mangsanya mengalami sawan, kelumpuhan, atau  perubahan personaliti

RAWATAN

Rawatan Di Rumah

Renjatan elektrik bervoltan rendah dan sekejap masa biasanya tidak menyebabkan sebarang kemudharatan atau hanya luka sedikit yang boleh dirawat di rumah.

Bagi semua renjatan bervoltan tinggi atau kecederaan yang mengakibatkan bahagian tubuh terbakar, rawatan selanjutnya di hospital perlu dilakukan.

Walau bagaimanapun, jika rawatan di rumah ini tidak berhasil, sila dapatkan nasihat lanjut untuk rawatan atau suntikan tetanus jika perlu.

Bagi semua kes ibu hamil yang mendapat renjatan elektrik, mereka perlu mendapat pemeriksaan susulan dan rawatan di hospital.

Rawatan Doktor

Semua kes renjatan bervoltan tinggi (500 volts ke atas) perlu mendapat rawatan di Unit Kecemasan di Hospital

Perkara berikut perlu diberi perhatian:

Sebarang kecederaan atau kesan terbakar pada kulitSejarah pengsan sewaktu terkena renjatanSebarang aduan kekebasan, sesemut, kelumpuhan/kelemahan pada pergerakan, penglihatan, pendegaran atau masalah bertuturSemua kes ibu hamil terutamanya jika 20 minggu keatas

Lain-lain gejala yang serius

Ujian Klinikal

Semasa pemeriksaan dilakukan, keutamaan diberi kepada berlakunya sebarang kecederaan pada organ dalaman, sistem otot/tulang, jantung dan  sistem saraf.

Pegawai perubatan akan menjalankan ujian-ujian berikut berdasarkan kepada sejarah insiden yang berlaku  dan pemeriksaan fizikal yang dilakukan.

Ujian ECG bagi memeriksa jantungUjian Full Blood Count bagi mengenalpasti kepekatan darah (jika berlaku perdarahan atau kemungkinan jangkitan) Ujian air kencing UFEME bagi melihat kehadiran enzim otot (myoglobinuria) bagi kecederaan otot yang serius.

Ujian X-ray sekiranya diperlukan bagi melihat sebarang kemungkinan berlakunya kepatahan semasa terkena renjatan.

CT scan jika diperlukan apabila kecederaan kepala berlaku atau mangsa renjatan separa sedar

Rawatan Kecemasan Semasa Mangsa Terkena Renjatan

Padamkan bekalan alat elektrik atau jika perlu, bekalan elektrik pada suis utama di rumah atau di tempat kerja.

Mematikan alat elektrik TIDAK memberhentikan arus elektrik.

Dapatkan bantuan kecemasan.

Dial 991 untuk ambulan dan paramedikJika bekalan elektrik tidak dapat dimatikan, gunakan objek bukan pengalir elektrik kering seperti kayu atau alas kaki getah untuk menolak mangsa dari sumber elektrik.

Pastikan berdiri di atas bahan bukan pengalir seperti alas kaki getah.

JANGAN sama sekali cuba menyelamatkan mangsa jika insiden ini berlaku di kawasan bervoltan tinggi.

Setelah dipisahkan dari punca elektrik, periksa mangsa untuk pernafasan dan denyutan jantung.

Jika tiada, lakukan CPR.

Jika mangsa mengalami luka terbakar, tanggalkan pakaian dan jiruskan dengan air mengalir sederhana sejuk hingga kesakitan hilang.

Beri rawatan kecemasan sepertimana biasa kepada luka terbakar.

Tunggu di sisi mangsa sehinggalah bantuan tiba.

Sekiranya mangsa mengalami trauma akibat terpelanting dari kawasan renjatan elektrik, pastikan tengkuk tidak digerakkan jika dikhuatiri berlaku kecederaan pada saraf tunjang.

Berikan rawatan kecemasan kepada kecederaan luka atau kepatahan yang berlaku seperti biasa.

JANGAN LAKUKAN INI

Menghampiri mangsa yang terkena renjatan bervoltan tinggi sehinggalah suis dimatikan sepenuhnya atau ada risiko letupan berlaku.

Menyapu ais, mentega, minyak atau sebarang dressing melekat pada luka terbakar.

Jangan buangkan kulit yang mati atau memecahkan lepuh pada kulit. Jangan sentuh kulit seseorang yang sedang terkena renjatan elektrik.

RAWATAN PERUBATAN SETERUSNYA

Rawatan diberi bergantung kepada keterukan kecederaan akibat terbakar (burns wound) dan jika berlaku kecederaan-kecederaan sampingan.

KECEDERAAN AKIBAT TERBAKAR (burns wound)

Minor: Rawatan krim antibiotik dandressing. Kecederaan lebih teruk mungkin memerlukan pembedahan untuk membuang tisu-tisu mati atau bagi tujuan skin grafting.

Kecederaan serius pada lengan, kaki atau tangan ada kalanya memerlukan pembedahan untuk membuang otot-otot yang terbakar sehinggalah kepada amputasi sekiranya diperlukanLain-lain kecederaan yang memerlukan perhatianKecederaan mata memerlukan pemeriksaan dan rawatan oleh doktor mataKepatahan memerlukan rujukan kepada doktor otopedik bagi tujuan rawatan seterusnya (splinting, casting atau pembedahan).

Kecederaan organ dalaman memerlukan pemerhatian dalam wad atau pembedahan jika diperlukan.

PENCEGAHAN

Langkah-langkah pencegahan daripada terkena renjatan elektrik bergantung kepada usia.

KANAK-KANAK DI BAWAH 12 TAHUN

Kebanyakan renjatan berlaku kerana kerosakan pada alat atau kabel elektirk. Pastikan alat-alat elektrik dan kabel elektrik dipantau untuk sebarang kerosakan dan jika perlu dibaiki atau digantikan.

Jangan benarkan kanak-kanak bermain dengan kabel dan soket elektrikHadkan penggunaan soket tambahan mengikut sukatan (diukur dalam amps) yang disyorkan oleh peralatan elektrik tersebut Perbaharui kabel lama atau soket yang tiada pembumian kepada sistem terkini (grounded 3 pronged system).

Elakkan penyambungan elektrik berdekatan kawasan basah (sinki, bilik mandi) atau dapatkan nasihat professional jika penyambungan di kawasan sebegini diperlukan.

KANAK-KANAK 12 TAHUN DAN KEATAS

Kebanyakan kecederaan berlaku akibat perbuatan berisiko dan  ingin tahu kumpulan remaja.

Kejadian melibatkan remaja berlaku apabila mereka menceroboh masuk sistem janakuasa bervoltan tinggi TNB atau  di landasan tren elektrik berkuasa tinggi.

Pendedahan kepada bahaya kepada perbuatan ini perlu diterangkan kepada golongan remaja di rumah ataupun di sekolah.

WARGA DEWASA

Selalulah berhati-hati dalam mengelakkan kecederaan terkena renjatan semasa berurusan dengan peralatan elektrik. Pastikan suis dimatikan sebelum melakukan sebarang aktiviti dengan sistem elektrik.

Jika tidak pasti, libatkan professional dalam sebarang sambungan di rumah. Elakkan penggunaan peralatan elektrik berhampiran kawasan basah dan jangan berdiri di kawasan berair semasa mengendalikan peralatan elektrik.

Hentikan sebarang aktiviti luar rumah ketika ribut petir. Cari perlindungan di dalam bangunan atau jika terpaksa berlindung di luar, elakkan berada di bawah pokok atau berhampiran objek besi.

Besi itu sendiri bukan satu tarikan kepada petir, tetapi ia berupaya mengalirkan arus elektrik kepada mangsa yang bersentuh dengannya.

REHABILITASI

Pemulihan daripada renjatan elektrik bergantung kepada jenis dan keterukan kecederaan yang dialami. Bagi mereka yang mengalami kecederaan pada bahagian kulit yang terbakar (superficial burns wounds), kepulihan bergantung kepada peratusan tubuh yang terbakar (body surface area) dan tahap intensitinya.

Mereka yang  tiada sebarang kecederaan teruk pada bahagian yang terdedah atau  terkena renjatan elektrik, pesakit akan pulih seperti biasa tanpa masalah dan tidak memerlukan rehabilitasi.

Harus diingati bahawa jangkitan kuman pada luka terbakar akibat renjatan elektrik adalah punca utama kematian bagi mangsa yang sempat dimasukkan ke hospital.

Kecederaan pada otak baik kesan langsung daripada renjatan atau kerana terjatuh atau terhantuk  yang serius boleh menyebabkan kecederaan kekal pada otak yang mengakibatkan sawan, lumpuh atau perubahan personaliti.

Kecederaan akibat kepatahan tulang kerana terjatuh, terhumban  dan sebagainya, dirawat seperti mana dijelaskan di bawah tajuk rehabilitasi  kepatahan.

Tidur yang nyenyak pada waktu malam sesungguhnya membawa pelbagai manfaat. Malah tidur berkualiti setiap malam membantu menguatkan sistem imun, menceriakan mood, menambah baik fungsi jantung, serta menggalakkan berat badan yang lebih sihat dan meningkatkan fungsi otak.

Sebaliknya, kekurangan tidur yang berkualiti akan menimbulkan gangguan mood, kemurungan, kecemasan dan kesan negatif lain. Untuk membantu rakyat Malaysia tidur lebih lena, Coway telah melancarkan Tilam Prime II Series yang menjanjikan pengalaman tidur yang menjadikan kehidupan lebih indah.

Dibina dengan busa yang berudara dan menyejukkan, selain sokongan maksimum dan gangguan minimum (lateks 5 zon dan spring kocek 7 zon), tilam serba baharu yang ditambah baik ini ialah hasil teknologi serba maju Coway yang disesuaikan mengikut bentuk dan postur badan individu. Busa berudara baharu ini memberikan tahap pengudaraan lebih baik dan pilihan tilam lembut atau padat untuk memenuhi keperluan tidur yang berlainan.

Tilam ini disediakan dalam saiz Queen dan King dengan rangka katil dan kepala katil berkulit PU yang nipis dan anggun berwarna baldu biru gelap dan kelabu gelap untuk sentuhan mewah kontemporari.

Tilam ini juga terletak molek di atas dasar berkaki tinggi, untuk memudahkan pembersihan permukaan di bawah katil dengan vakum robot.

“Sebagai The Best Life Solution Company, kami sentiasa berusaha menambah baik produk kami berasaskan penyelidikan dan pembangunan (R&D) yang meluas. Dengan Tilam Prime II Series, kami bukan sahaja mencipta sebuah tilam premium, tetapi juga menjadikannya mampu dimiliki oleh seluruh rakyat Malaysia menerusi skim sewa kami. Matlamat kami ialah untuk memberi pengalaman tidur yang lebih lena kepada rakyat Malaysia. Inovasi terkini ini bukan sahaja mengambil kira aspek keselesaan, tetapi juga lebih bersih, hasil Perkhidmatan Penjagaan Tilam 7-Langkah kami,” kata Kyle Choi, Pengarah Urusan Coway Malaysia.

Beliau menambah bahawa Tilam Prime II Series ini dicipta dengan mengambil kira keperluan pengguna, serta pelancaran baru tilam ini ditawarkan dalam pilihan lembut atau padat, dengan lateks semula jadi 100% 5 zon dan spring kocek 7 zon untuk sokongan maksimum dan gangguan minimum. Pelapik (topper) tilam baharu juga mempunyai ciri-ciri anti-statik dan menghasilkan kesan penyejukkan untuk melegakan tekanan dan memastikan kualiti tidur yang nyaman dan lebih melenakan. Berlandaskan teknologi baharu yang serba canggih, busa berudara meningkatkan aliran udara dan kurang memerangkap haba.

Dalam usaha mencapai tahap kebersihan tilam yang optimum, Prime II Series dilengkapi dengan pelapik tilam boleh tukar percuma* yang memastikan tilam sentiasa berada dalam keadaan terbaik.

Dengan membolehkan pengguna tidur secara sihat dan nyenyak sepanjang tahun, Perkhidmatan Penjagaan Tilam 7-Langkah rutin Coway oleh Juruteknik Penjagaan Rumah Coway sekali setiap empat bulan menggunakan kelengkapan teknologi tinggi terkini untuk membersihkan dan menjaga tilam. Tilam dibersihkan menggunakan perkhidmatan 7 langkah termasuk pengukuran tahap habuk, pembersihan bingkai, pengelapan bingkai katil, pembersihan sisi, pembersihan tilam, penyemburan penghalau habuk dan pensterilan ultraungu (UV).

“Pelanggan kami selalu terperanjat apabila mendapati bahawa tilam mereka yang nampak bersih sebenarnya sangat kotor – dipenuhi dengan hama habuk, zarah habuk halus, kulit mati, acuan, bakteria, peluh dan juga kulat. Semua kotoran ini hampir mustahil dilihat dengan mata kasar, menjadikan penjagaan tilam sangat penting untuk kualiti tidur lebih sihat. Jika tidak dibersihkan, keadaan boleh menyebabkan kesan negatif kepada kesihatan seperti alahan, sinus, mata merah jambu, kegatalan, ruam dan banyak lagi,” kata Choi.

Ini adalah salah satu perkhidmatan unik yang diberikan oleh Coway dan hakikatnya menjadikan tilam ini satu pelaburan yang berguna. Daripada hanya RM139 sebulan, rakyat Malaysia boleh memiliki Tilam PRIME II Series mereka sendiri. Pelanggan bukan sahaja mendapat tilam, tetapi juga menerima perkhidmatan penjagaan tilam Coway yang membersihkan tilam secara berkala.

*Pelapik tilam yang boleh ditukar percuma ini hanya untuk pelanggan yang melanggan skim penyewaan

KUALA LUMPUR – Jotun hari ini mengumumkan kerjasama bersama Dewan Bandaraya Kuala Lumpur (DBKL) dalam usaha memulihara warna-warna bangunan dan laluan-laluan yang telah memudar di Kuala Lumpur, bersempena pelancaran cat Jotashield AntiFade Colours baharu dan ditambah baik.

Kerjasama dengan DBKL akan menyaksikan beberapa laluan-laluan dan bangunan di Kuala Lumpur dicat menggunakan Jotashield AntiFade Colours di dalam usaha bersama bagi melindungi dan meningkatkan penampilan lokasi-lokasi menarik ini. Inisiatif untuk memperindahkan jalan-jalan di Kuala Lumpur akan berlangsung secara berterusan antara Jotun dan DBKL dan merupakan kali pertama mereka berkerjasama.

Selama lebih 25 tahun, Jotun telah menjadi jenama pilihan bagi arkitek dan pereka yang mencari cat yang memberikan prestasi warna hebat dan mampu bertahan di bawah cuaca yang paling teruk. Cat Jotashield AntiFade Colours serba baharu kini memberikan prestasi warna hebat dengan perlindungan UV yang mampu bertahan 50% lebih lama berbanding sebelum ini dan dua kali ganda lebih tahan lama berbanding sebarang cat lain. Ia juga direka untuk bertahan sehingga 8 tahun. Mengecat semula laluan dan bangunan paling ikonik Kuala Lumpur dengan Jotashield AntiFade Colours memastikan prestasi warna bertahan lama bagi memastikan bangunan tersebut kekal cantik dan menarik.

Bersama dengan kempen ini, DBKL kini melaksanakan projek baharu bersama Think City untuk membaik pulih laluan di Kuala Lumpur dan membina persekitaran kehidupan berdaya tahan bagi penduduk tempatan. Dikenali dengan pilihan luas gerai-gerai peniaga dan juadah tempatan yang lazat, Lorong Yap Ah Loy menjadi laluan pertama untuk diberi wajah baharu di dalam usaha bersama ini. Proses yang pertamanya termasuk mengadakan “pop-up” percubaan bagi menilai minat komuniti setempat, kemudian disusuli dengan kajian semula bagi mengumpul maklum balas komuniti dan akhirnya, peringkat pelaksanaan bagi mengubah wajah keseluruhan laluan itu akan bermula Oktober 2018.

Rata-rata pada masa kini kita semua sudah memmpunyai kesedaran untuk menjaga alam sekitar dengan baik. Walaupun negara di seluruh dunia melakukan yang terbaik untuk menangani masalah alam sekitar – terutamanya memandangkan kenaikan produk penggunaan tunggal seperti topeng muka yang tidak dapat dielakkan – Samsung Electronics memahami bahawa pengeluar produk juga mempunyai tanggungjawab untuk membantu menangani isu perubahan iklim.

Komitmen ini untuk memberi pilihan kepada pengguna dari seluruh pelosok dunia yang meletakkan kelestarian alam sekitar di hadapan telah menyaksikan pelaburan besar oleh Samsung untuk penyelidikan dan pengembangan produk mesra alam.

Pengguna juga dapat membantu menjalankan tugas harian dengan persekitaran yang baik serta sempurna. Dengan hanya mencuci pakaian sahaja pengguna dapat membantu menjaga alam sekitar dengan sempurna jika dengan teknik yang betul.

Tetapi ramai yang tidak tahu sewaktu kita membasuh pakaian dengan mesin basuh kita akan melepaskan karbon ini akan merosakkan sistem hijau. Kali ini IMPIANA ingin berkongsi tentang cara bagaimana untuk kurangkan pelepasan karbon itu dengan teknologi penjimatan tenaga.

Menggunakan air panas semasa cucian menggunakan sejumlah besar tenaga – sebenarnya, 75% tenaga yang diperlukan semasa kitaran cucian panas digunakan hanya untuk memanaskan air. Oleh itu, untuk mengurangkan jumlah tenaga yang digunakan untuk melakukan cucian, pilih pencucian sejuk atau tetapan pencucian suhu yang dioptimumkan.

Jangan risau dengan teknologi kini Samsung menghasilkan satu lagi teknologi EcoBubble ™ Samsung, anda tidak perlu risau pencucian yang lebih sejuk akan menghasilkan pembersihan yang kurang berkesan.

Walaupun pada suhu mencuci sejuk pada suhu 15 ° C, teknologi EcoBubble ™ akan melarutkan detergen dengan berkesan dan mencampurkannya dengan udara dan air untuk membuat gelembung yang menembusi pakaian sehingga dapat menghilangkan noda yang paling sukar. EcoBubble ™ memberikan penembusan kain yang lebih baik dan kadar penyingkiran tanah sebanyak 24%, dan akan menjaga pakaian anda juga, kadar peningkatan prestasi penjagaan pakaiannya sebanyak 45.5%.

Cara lain untuk mengurangkan jumlah tenaga yang anda gunakan bersama dengan bil elektrik semasa melakukan cucian adalah dengan mengurangkan masa mencuci. Untuk menjimatkan masa, wang dan melindungi pengguna, QuickDrive Unik Samsung mengurangkan masa mencuci hingga 50% tanpa kompromi pada prestasi pembersihan.

Putaran drum dinamik teknologi Q-Bubble ™ dan tangkapan air tambahan menghasilkan gelembung yang lebih banyak dan kuat, jadi detergen menembusi lebih cepat dan mencuci dengan cepat dan lembut.

Dengan mesin basuh Samsung QuickDrive ™, anda dapat mencuci seluruh cucian sepenuhnya hanya dalam 39 minit menggunakan butang Super Speed, yang menggunakan teknologi Speed Spray yang menembakkan jet air yang kuat untuk mengeluarkan sisa pencuci dengan berkesan dan mengurangkan masa mencuci.

Lebih-lebih lagi, mesin basuh Samsung diaktifkan oleh SmartThings, yang membolehkan anda membuat tekaan untuk melakukan cucian anda cara gaya di Dobi yang pintar, yang mencadangkan kitaran optimum untuk muatan anda berdasarkan warna, jenis kain dan maklumat tahap kekotoran.

Kurangkan Penggunaan Air dan Bahan Pencuci Anda

Sebilangan besar detergen dobi mengandungi mikroplastik5, menjadikan pengguna perlu menggunakan hanya jumlah pencuci yang diperlukan semasa mencuci pakaian mereka. Walaupun setiap beban cucian yang anda lakukan akan berbeza, cara terbaik untuk memastikan bahawa anda tidak membuang bahan pencuci atau air semasa melakukan pencucian adalah dengan menggunakan fungsi kitaran yang paling sesuai untuk setiap beban.

Ciri AI Wash Samsung dapat membantu anda melakukan perkara yang tepat: AI Wash menggunakan empat jenis sensor yang berbeza untuk mengesan berat cucian anda sebelum mengira dan mengeluarkan jumlah air dan pencuci optimum yang diperlukan untuk muatan. Sensor kekeruhan yang dipatenkan bahkan memantau tahap pengotoran sepanjang kitaran pencucian, menyesuaikan jumlah pencuci atau jenis basuh jika perlu.

Bagi mereka yang mencari cadangan jarak jauh melalui aplikasi SmartThings mereka, ciri Resipi Dobi pintar juga membolehkan anda memperhitungkan tahap pencuci yang anda ingin gunakan dalam pengiraannya ketika memberikan cadangan kitaran yang optimum.

Pilih Perkakas Mesra Masa Depan yang Dibangun sehingga Tamat

Tip terakhir untuk menjadikan cucian anda mesra alam mungkin adalah memilih peralatan yang tahan lama, pengurangan sampah di tempat pembuangan sampah, pencegahan pencemaran alam sekitar dengan bahan toksik dan pengurangan gas rumah hijau yang dihasilkan dalam penghasilan bahan baru.

Produk mesin cuci dan pengering Samsung telah dirancang untuk penggunaan jangka panjang, dilengkapi dengan jaminan terkemuka untuk kedua-dua produk dan komponen supaya pengguna dapat yakin bahawa keputusan perkakas mereka adalah yang terbaik untuk alam sekitar.


Cara Tanam Kacang Tanah Tanpa Guna Racun Serangga Tapi Hasil Banyak

Kacang tanah adalah tanaman yang boleh dikatakan mudah untuk ditanam. Namun, untuk menghasilkan kacang tanah yang banyak dan berkualiti agak sukar. Sebenanrya ia memerlukan teknik dan tekniknya tidaklah terlalu sudah. Nak tahu macam mana nak tanam kacang tanah denagn teknik yang betul, apa kata kita ikut cara Norainizam Nizam ini.

1. Penyediaan tanah dan  batas
Tanah yang terbaik untuk penanaman kacang tanah ialah dari jenis yang berpasir. Kacang tanah boleh tanam di dalam pasu atau polibeg tetapi lebih mudah untuk diuruskan di atas batas. Ini kerana, tanaman kacang perlu kerap melakukan tambakkan terutamanya pada sulur yang baru kelur. Disamping itu juga, bekas atau batas tanaman kacang tanah perlu bersih dan tidak mempunyai sebarang rumpai untuk mengurangkan masalah kekurangan nutrien yang boleh merencatkan pertumbuhan dan hasil kacang tanah.

2. Penyediaan benih kacang tanah
Benih yang berkualiti boleh diperoleh dari kacang yang segar atau yang baru di tuai. Kupas kulitnya dan ambil biji kacang didalamnya. Sebelum semai biji benih kacang tanah, pastikan batas terhindar dari semut kerana ia merupakan perosak utama biji benih. Semut suka makan kacang tanah. Jika menggunakan kacang tanah yang dibeli dipasaran, ia perlu direndam 2-3 jam. Hanya biji benih yang tenggelam sahaja di ambil untuk semaian. yang terapung bermakna biji kacang tanah tersebut telah rosak

3. Penyediaan lubang tanaman
Sediakan lubang tanaman sedalam 1 1/2 inci dengan jarak 3/4 kaki atau sejengkal setengah bagi setiap lubang. Isi 4-5 biji benih kacang tanah bagi setiap lubang dan timuskan dengan tanah

4. Pembajaan
Sebaiknya gunakan baja organik. Selesai penyedaiaan batas, taburkan baja organik dan biarkan 1 hingga 2 minggu sebelum di semai biji benih. Pembajaan berikutnya boleh dilakukan selepas 30 hari semaian. Selepas 30 hari semai, pokok kacang tanah dah mula bercambah dan telah mencapai ketinggian 4-5 inci. Apabila pokok sudah membesar, cara pembajaan adalah dengan menyelak dan taburkan baja antara pokok. Selepas tabur, siraman perlu dilakukan segera. Pokok kacang tidak memerlukan pembajaan yang kerap.

5. Siraman
Penyiraman bergantung pada keadaan cuaca. Seeloknya 2 kali sehari. Perlu diingat jika medium tanaman yang digunakan berpasir, penyiraman perlu dilakukan lebih banyak ketika musim panas. Ini kerana, medium tanaman jenis pasir lebih cepat menyerap air namun tidak mengekalkan kelembapan dalam tempoh yang lama. Ketika musim panas, siraman yang dilakukan hanya berupaya melembapkan permukaan tanah. Namun, bahagian dalamnya masih kering. Jadi perlu lebih lama menyiram

6. Penggunaan racun serangga
Kacang tanah tidak mempunyai sebarang ancaman serangga perosak utama. Hanya masalah smeut dan tikus yang memakan kacang.

7. Tuaian
Kacang tanah sudah boleh dituai apabila mencapai tempoh 90-100 hari. Petanda kacang tanah anda sudah sedia di tuai juga boleh dilihat apabila daunya yang lebat mula kering dan gugur. Daun dibahagian atas atau pucuk pula kelihatan kekuningan.

Zaman dahulu kaedah pembungkusan sama ada makanan atau apa sahaja, daun lah menjadi waddahnya. Tapi sekarang plastik menjadi pengganti. Tahukah anda, pembungkusan menggunakan plastik amat berbahaya kepada kesihatan terutamanya apabila makan yang dibungkus berada dalam keadaan panas.

Paling banyak pun di pasaran kita boleh lihat daun pisang yang banyak digunakan. Mungkin kerana sumber daun ini semakin sukar diperolehi dan tidak lagi bersesuaian dengan era kita. Tapi anda tahu tak apa jenis daun yang sesuai dijadikan pembungkus makanan? Berikut adalah 10 jenis daun yang sesuai dibuat pembungkus makanan

1. DAUN PISANG

Daun pisang antara jenis pembungkus daun yang masih dipraktikkan sehingga kini. Untuk memastikan daun pisang lebih mudah digunakan dan tahan lebih lama, ia perlu di layur terlebih dahulu. Daun pisang sering digunakan untuk membungkus nasi, tempe, tapai dan pelbagai lagi.
Namun tidak semua jenis daun pisang sesuai digunakn sebagai pembungkus. Ini kerana ada bebrapa jenis daun yang akan meninggalkan kesan kimia pada makanan. Jadi, pisang yang sesuai dibuat pembungkus makanan adalah seperti pisang raja dan pisang batu.

2.Daun kelapa

Penggunaan daun kelapa sebagai pembungkus makanan agak bermusim. Kebiasaannya ia banyak digunakan ketika musim raya untuk membuat ketupat. Namun, hanya bahagian daun yang masih muda sahaja yang sesuai digunakan sebagai pembungkus. Jika menggunakan daun yang telah matang, Makanan akan terkesan seperti lebam.

Namun apabila daun kelapa yang tua di anyam, Ia boleh membentuk kelongsong atau sumpit untuk di isi barang.

3. DAUN RAMBAI

pada zaman dahulu,daun rambai kebiasaannya digunakan untuk tujuan membungkus kuih. Ini kerana tekstur daunnya yang lebih liat dan tahan berbanding daun pisang menjadikan ia lebih mudah digunakan. Namun kini, hanya segelintir masyarakat desa menggunakan nya untuk membungkus kuih seperti apam.

4. DAUN PANDAN

Penggunaan pandan sebagai pembungkus makanan amat terbatas. Ini disebabkan fizikal daun nya yang panjang dan tidak lebar. Namun ada sesetengah masyarakat menghasilkan anyaman dari daun pandan untuk dijadikan wadah pembungkus makanan. Selebihnya, daun panda hanya kerap digunakan sebagai penambah perisa dan warna kepada makanan. Antara makanan yang dibungkus menggunakan daun adalah seperti tepung pelita, bingka, dan talam.

5. DAUN TERATAI

Daun teratai sesuai dijadikan pembungkus makanan disebabkan oleh saiznya yang lebar di samping permukaannya tidak telus air.

6. DAUN GETAH

Seperti daun rambai, daun getah mempunyai sifat kenyal namun tidak bersaiz lebar. kebiasaannya, daun getah digunakan untuk membungkus sesuatu yang kecil seperti kuih. Jika diperhatikan, kini masih ada yang menggunakan daun getah untuk membungkus tapai dan pulut.

7. DAUN BEMBAN

Daun bemban adalah sejenis daun hutan yang agak sukar diperoleh. Ia kebiasaan nya digunakan untuk membungkus beras yang kemudiannya direbus menjadi nasi himpit. Bagi masyarakat orang asli, nasi akan di tanak di dalam buluh. Sebelum di masukkan beras, permukaan dalam buluh akan dilapisi daun bemban seperti membuat lemang. Apabila nasi telah amsak, hanya batang daun bemban yang perlu di tarik untuk mengeluarkan nasi. Tak perlu belah buluh tersebut.

8. DAUN KETAPANG

Dahulu, peranan daun ketapang seperti daun pisang. Ia kerap digunakan untuk tujuan membungkus makanan termasuk nasi, tempe dan sebagainya. Namun, pokok pisang hanya tumbuh di kawasan tertentu menyebabkan daunnya sedikit sukar untuk diperolehi.

9. DAUN JATI

Masyarakat indonesia gemar menggunakan daun jati sebagai pembungkus makanan. Tekstur dan kualiti daunnya seakan daun ketapang menyebabkan ia lebih mudah untuk dijadikan wadah bungkusan. Namun, Permukaan daunnya sedikit berbulu tidak memberi keselesaan kepada pengguna. Oleh itu, ia perlu dilepaskan dengan daun lain seperti daun pisang sebelum dibungkus bersama makanan.

10. DAUN PALAS

Daun palas seperti daun kelapa. Ia digunakan pada musim-musim tertentu terutamanya untuk membuat ketupat pulut atau di panggil ketupat palas. Daun palas juga merupakan tanaman hutan yang sukar diperolehi

Diklasifikasikan sebagai pokok penutup bumi, Arachis pintoi atau nama tempatannya dikenali sebagai Pintoi peanut (Australia), Kacang pintoi (Indonesia) dan Thua lisong tao (Thailand). Ia tergolong dalam famili Fabaceae dan berasal dari Amerika Selatan, ia merupakan tumbuhan asli hutan di benua tersebut. Arachis pintoi merupakan spesies malar hijau mirip kacang tanah (Arachis hypogea). Ia tumbuh menjalar di permukaan tanah sehingga 50 cm tinggi, membentuk anyaman yang kukuh. Akar dan sulurnya akan tumbuh dari buku batang (nodes) apabila ada sentuhan langsung dengan tanah. Daunnya dikategorikan sebagai tetrafolioate, berbentuk oval dengan ukuran lebih kurang 1.5 cm lebar dan 3 cm panjang. Ia mengeluarkan bunga sepanjang hayat, dengan 40–65 kuntum bagi setiap meter persegi. Bunganya berwarna kuning dan mengeluarkan satu atau dua biji benih di bawah permukaan tanah. Saiz biji benihnya adalah berbeza dengan setiap satunya.

Tumbuhan ini mempunyai akar yang kuat. Kaedah pembiakannya adalah di bawah tanah walaupun di permukaan tanah berlakunya kegiatan meragut rumput secara intensif. Ia akan mengeluarkan pucuk-pucuk baru dan biasanya keluar jauh dari tempat asal. Biji benih dikeluarkan dalam tanah dan terpisah dengan rumpun induk setelah matang. Ia memerlukan pemangkasan secara kerap untuk menggalakkan pembesarannya dan untuk mencegah serangan daripada serangga perosak seperti tikus. Ini adalah kerana pemangsa gemar memakan kacangnya. Selalunya biji benih dihasilkan sepanjang musim dengan syarat kadar kelembapannya mencukupi.

Arachis pintoi tumbuh dan berkembang dengan baik pada kawasan beriklim sub tropika dan tropika, yang menerima hujan tahunan sebanyak 1,300 mm. Kadar pertumbuhannya menggalakkan apabila berada di bawah teduhan berbanding di bawah sinar matahari. Ia sesuai di kawasan tanah dengan tekstur liat dan berpasir, namun tumbuh lebih sesuai pada tanah lempung berpasir (sandy loam) yang elok pengairannya dan mempunyai kandungan bahan organik yang tinggi. Ia juga dapat beradaptasi dengan baik pada kondisi kesuburan tanah rendah dengan pH sedikit berasid atau neutral.

Tanaman ini tidak dapat hidup di kawasan yang terdedah kepada air bertakung untuk jangka masa yang lama dan struktur tanah liat yang lemah. Di kawasan yang kurang air atau sering banjir, pertumbuhannya terbantut dan daun akan menjadi kuning. Namun, ia mempunyai daya toleransi kepada kandungan aluminium yang tinggi (melebihi 70 peratus). Ia juga mampu bertahan dalam musim kemarau selama tiga hingga empat bulan.

Banyak kegunaan dan sumbangan Archis pintoi dalam masyarakat hari ini yang ada kalanya tidak diketahui manfaatnya kerana kurang informasi yang disebarkan. Di antara manfaatnya adalah seperti berikut:

APA ITU BUAH KUNDANG?
Buah kundang, buah setar, temia, rembunia atau nama saintifiknya Bouea macrophylla dari keluarga Anacardiaceae merupakan tumbuhan asal Malaysia dan di kebanyakan negara Asia. Ia juga dikenali dengan pelbagai nama seperti Ma Prang (Thailand), ramania atau gandaria (Indonesia), mayun thee (Burma) dan thanh tra (Vietnam).

Pokoknya berkanopi besar yang boleh mencecah ketinggian sehingga 18 meter. Boleh dibiak menggunakan biji benih atau cantuman mata tunas. Pembiakan menggunakan biji benih memakan masa 6-8 tahun untuk berbuah dan 4-5 tahun jika dibiak menggunakan mata tunas.

SUMBER FOTO : GOOGLE

Apa yang pasti buah ini tergolong dalam kategori buah nadir yang jarang ditemui lagi di Malaysia, tetapi berbeza bagi negara Thailand yang telah mula mengomersilkan buah ini dengan menonjolkan varieti yang lebih baik dan manis.

KHASIAT BUAH KUNDANG :

• Makanan Pencegah Kanser
• Disebabkan rasanya yang masam. Buah kundang kaya dengan vitamin C yang merupakan antioksidan yang terbaik yang mampu untuk mencegah kanser serta mengelakkan sel-sel kulit menjadi rosak.Mengurangkan Simptom Demam….Kandungan Vitamin C yang terdapat pada buah kundang juga dapat mengurangkan kesan akibat demam seperti loya, sakit-sakit badan dan selsema.
• Mengurangkan Risiko Sakit Jantung
Disebabkan buah ini mengandungi antioksidan yang tinggi, buah ini dapat memelihara kesihatan jantung dengan mengembangkan saluran darah untuk menjauhkan penyakit atherosclerosis.
• Ubat Sakit Kepala
Ini adalah penyediaan tradisional. Ambil daunnya dan tumbuk lumat. Kemudian tepekkan dikepala seperti menampal koyok untuk mengurangkan rasa kesakitan sebelum mendapat rawatan dari pakar yang bertauliah.
• Mengurangkan Tekanan Darah Tinggi
Apa-apa sahaja makanan yang memberi kebaikan kepada jantung, automatik makanan tersebut baik untuk tekanan darah dengan memberi bukaan (pengembangan yang baik) kepada salur darah dan dapag mengurangkan tekanan darah tinggi.
• Buah kundang tinggi dengan vitamin C. Ternyata buah kundang mempunyai banyak khasiat bukan sahaja dari buahnya sahaja, malahan termasuk juga daun dan tangkai. Pucuk daun kundang yang masih muda dan berwarna ungu boleh dijadikan ulam-ulaman.


DIY Rak Bakul Mainan Dengan Kos Kurang RM50!

Beliau pada mulanya berhasrat membeli rak atau almari buat menyimpan mainan anaknya yang semakin banyak tetapi menukar fikiran kerana harga rak yang tidak masuk akal mahalnya. Jadi, berbekalkan duit kurang RM50 Puan Azuana telah bejaya membinakan rak bakul buat menyimpan alat permainan ‘hero’ kesayangannya.

Menurutnya, tempoh yang diambil untuk menyiapkan rak bakul ini tidak sampai 2 jam pun! Dan anda hanya perlukan bakul, wallpaper bercorak dan batang paip.

Yang penting kena tahu saiz (panjang dan lebar) bakul sebelum memotong batang paip.

Rak bakul tiga tingkat ini amat mudah untuk dibina, mungkin anda bleh cuba DIY pada hujung minggu nanti. Selamat mencuba!

Ramai yang gilakan lampu gantung kayu ini untuk meja makan. Kalau nak beli beratus juga la kan. Lampu ini mempunyai rekaan yang tersendiri dan membuatkan ruang makan anda tampil moden dan elegan.

IMPIANA kongsikan dengan anda bahan-bahan yang beliau gunakan dan cara bagaimana beliau hasilkan lampu gantung kayu yang menjadi kegilaan ramai ini.

Laci yang menggunakan rail atau track biasa, kalau dapat kat mak-mak yang jenis kerja cepat memang berdentum-dentum bunyi masa nak tutup. Apa kata, tukar track lama kepada jenis soft closer. Dulu memang mahal track ni, tapi dekat shopee harganya tak sampai RM 10 pun. Nak tukar pun mudah je. Tapi sebelum beli, pastikan saiz atau panjang track sama dengan yang lama. Hal ini turut dilakukan oleh Ahmad Ruim di dalam group Tukang Apa Hari Ini.

Seperti mana yang kita tahu kini, pengemar dekor rumah dah mula bijak dan ingin kelainan dalam menghias kediaman mereka. Mereka tidak lagi mahu rumah mereka nampak seperti rumah yang lain. Penggunaan kertas hiasan dinding bukan lagi pilihan mereka, lukisan mural mula menjadi tarikan kepada pemilik kediaman. Walaupun agak mahal berbanding kertas hiasan dinding, tidak menjadi masalah bagi mereka.

Kali ini IMPIANA ingin berkongsi sebalik apa itu lukisan mural untuk semua pembaca.

Lukisan merupakan salah satu istilah yang umum yang sering terdengar di telinga kita. Namun, apakah Anda sering mendengar istilah “Mural”.

Banyak orang yang sering melihat lukisan pada dinding yang ada di jalanan atau pun dinding bangunan. Bahkan beberapa diantara mereka juga sering melihat lukisan pada dinding-dinding rumah atau bangunan yang sudah tidak terpakai atau tidak berpenghuni.

Gambar atau lukisan yang anda lihat pada beberapa tempat yang telah disebutkan diatas merupakan sebuah mural. Hanya saja kebanyakan orang menganggapnya adalah gambar atau lukisan. Lalu, apa sebenarnya makna mural atau pengertian mural?

Apa itu Mural? Apa sebenarnya yang dimaksud dengan mural? Mural merupakan sebuah kata yang cukup asing di dengar bagi sebagian orang khususnya orang awam. Namun sebenarnya kebanyakan dari orang-orang tersebut sebenarnya telah melihat secara langsung apa itu mural.

Pengertian mural menurut bahasa iaitu mural berasal dari bahasa latin iaitu dari kata “Murus” yang bererti dinding. Secara luas pengertian mural adalah gambar atau melukis di atas media dinding, tembok atau media luas lainnya yang bersifat kekal.

Menariknya lukisan Mural ini sebenarnya. IMPIANA nak kongsikan satu video lukisan mural yang cukup memukau. Jika yang berhajat untuk membuat mural macam ni dalam rumah boleh la buat, pasti rumah anda akan nampak lain dan berbeza dengan yang biasa.

Sumber Video: Muhamad Baihaqi @aqistudio


4 Trik Cermin Mampu Jadikan Kediaman Lebih Luas Dan Elegan. Dengan penggunaan kreatif, cermin bukan sahaja boleh dijadikan medium untuk kita memeriksa penampilan malah ia juga boleh dijadikan alat pantulan cahaya, dan secara amnya meningkatkan mutu deko sesuatu ruang. Selain itu, cermin juga terkenal dengan fungsinya yang mampu memberikan ilusi ruang yang lebih luas serta menonjolkan lagi aksesori atau perhiasan kegemaran anda melalui pantulan yang dapat dilihat dari sudut yang berbeza. Dengan penggunaan yang betul dan sesuai  cermin dapat membangkitkan perasaan elegan serta dapat membentuk karakter sesuatu ruang.

Ini adalah senarai idea penggunaan mirror bagi membantu anda memberi life terhadap kediaman anda.

Pencahayaan Semulajadi

Ciptakan Ilusi Ruang

Lebih besar cermin, lebih banyak ilusi ruang yang akan tercipta. Fikirkan dengan teliti tentang sudut bilik yang anda mahu highlight. Sebagai contoh, leletakkan ia agar bertentangan dengan tingkap dan ia mampu memantulkan kedua-dua cahaya semula jadi serta kehijauan ke dalam ruang yang lebih kecil. Dalam ruang berkumpul seperti ruang makan atau ruang tamu, cermin yang lebih besar boleh meningkatkan suasana ceria dengan memberikan ilusi lebih tetamu.

Hiasi Hallway Yang Hambar

Ramai dari kita mempunyai baking soda di rumah yang selalu digunakan untuk membuat kek. Sebenarnya baking soda mampu melakukan pelbagai fungsi daripada hanya diletakkan di dalam peti sejuk. Apa kata anda cuba 9 petua mudah ini untuk menyelesaikan setiap masalah yang selalu dihadapi di rumah.  Masalah bau kucing paling ramai yang hadapi dan buntu bagaimana untuk menyelesaikannya.

1. Membasuh sinki – letakkan sedikit baking soda pada span lembap, gosok dan bilas.

2. Rendam rambut dan sikat dengan menggunakan campuran 1 sudu teh baking soda dan sedikit air suam. Bilas dan keringkan.

3. Pastikan gril anda bersih dengan meletakkan beberapa baking soda pada berus lembap, gosok atau berus gril tersebut, kemudian bilas. Kotoran yang melekat padanya pasti hilang.

4. Bersihkan permaidani dengan memercikkan soda pada permaidani, tunggu sekurang-kurangnya 15 minit (lebih baik biarkan semalaman), kemudian berus dan lap dengan kain lembap.

5. Tambahkan 1 cawan baking soda ke dalam cucian seterusnya (bersama pencuci cecair biasa anda) untuk mendapatkan pakaian yang lebih bersih dan cerah. Sesuai untuk membasuh baju sekolah anak anda.

6. Buang kesan hangit dan hitam pada periuk atau kuali dengan meletakkan dua sudu besar baking soda. Kemudian masukkan air panas dan pencuci pinggan, biarkan selama 15 minit dan basuh seperti biasa

7. Untuk lantai kelihatan lebih berkilat, larutkan ½ cawan baking soda dalam satu baldi air suam. Lap dan bilas.

8. Untuk membuatkan barangan perak kembali berkilat dan bersinar, letakkan tiga bahagian baking soda dengan satu bahagian air. Gosok pada permukaan perak dengan kain atau span yang bersih. Bilas dengan teliti sehingga kering.

9. Ada masalah bau kucing terkepam disebabkan najis kucing? Disarankan setiap kali selepas anda mencuci najis tersebut, letakkan dua sudu besar baking soda dalam satu bahagian air. Letakkan dalam bekas penyembur dan spray pada tempat najis tersebut, tempat tidur kucing dan kawasan sekitarnya. Bau tersebut akan hilang sedikit demi sedikit.

Dekat rumah pun ada dapur basah dan dapur kering ke? Ya betul tu. Di dapur rumah kita, ada bahagian dapur yang basah dan juga kering ya. Tapi apa bezanya dapur basah dan dapur kering? Mari sini saya jelaskan.

DAPUR BASAH

Kebiasaannya, kawasan atau waktu sebegini, di dapur ia dipanggil dapur basah kerana, kita sedang dalam pre-cooking atau erti kata lain, sesi sebelum ingin memasak. Ia di mana, persiapan-persiapan yang perlu dilakukan, seperti, menyiang ikan, membasuh ayam, mencuci segala sayur-sayuran dan lain-lain. Menggoreng makanan yang mengeluarkan bau yang kuat juga dikategorikan dalam dapur basah. Aktiviti-aktiviti di dapur basah semua ini pasti akan berkecah dan berlecak punya sebab banyak menggunakan air. Tambahan lain, sinki, mesin basuh, pinggan/mangkuk, ketuhar dan dapur gas, juga boleh dikategorikan dalam dapur basah kerana kerjanya lebih banyak tenaga kerja iaitu membersih dan mengemas.

Baik, itu adalah apa dimaksudkan dengan dapur basah. Sekarang, kita pergi kepada apa itu dapur kering.

DAPUR KERING

Jika kita bandingkan dapur basah dan kering, ia sangat jauh perbezaanya kerana dapur kering lebih kepada penyediaan makanan yang senang untuk disediakan. Sebagai contoh, aktiviti dapur kering ini macam membuat roti bakar, memotong sayur/buah-buahan, dan juga memanaskan makanan dalam ketuhar. Peralatan yang ada dalam kategori dapur kering pun seperti peti sejuk, pembancuh kopi, dan ketuhar gelombang mikro.

Jadi, sekarang ini, anda sudah tahu kedua-dua beza dapur kering dan dapur basah. Persoalannya, yang mana anda lebih suka bekerja? Di dapur basah ataupun kering?

Bila menggoreng, minyak terperecik tu menjadi satu hal yang biasa terutamnya apabila mengoreng ikan atau ayam. Sebab itu, bagi yang jarang memasak persiapanya macam nak pergi berperang. Ianya bertujuan melindungi diri dari terkena percikan minyak yang panas. Minyak panas ni bukan sekadar remeh dan sukar untuk dikemas jika mengotorkan dapur, bila terkena pada tangan atau muka, dah tinggal kesan. Deritanya pun makan hari nak pulih. SAKITNYA!

Kebiasaanya, langkah proaktif yang akan diambil adalah dengan menggunakan penutup kuali. Jadi, percikkan tu tak lah terkena pada dinding ke atau mana-mana bahagian lain. Selain itu juga, ada beberapa petua lain yang diamalakna. Antaranya ialah:

Potongan halia
Sebelum menggoreng, tak kiralah daging, ayam, ikan, telur, keropok lekor dan sebagainya, masukkan 2 atau 3 hiris halia terlebih dahulu di dalam minyak yang telah dipanaskan. Petua ini, tak adalah kata minyak langsung tak terpercik. Kalau ada pun sangat perlahan dan tak kuat. Teknik ini juga akan menyebabkan masakan anda berbau lebih wangi

Guna tepung
Petua ini amat berkesan kiteka menggoreng ikan keli. Umum tahu, kulit ikan keli dan bahgaian kepalanya yang keras antara punca bila digoreng mudah meletup dan menyebabkan percikkan minyak. Oleh itu, bagi mengatasi masalah ini, masukkan sedikit tepung gandum ke dalam minyak yang panas sebelum memasukkan ikan. Lakukan setiap kali anda masukkan ikan baru. Teknik ini juga dapat mengelak ikan dari melekat. Boleh juga cuba pada ikan atau makanan lain

Garam halus
Letak sedikit garam halus di dalam minyak yang telah panas. Masa masukkan garam tu akan bunyi macam meletup-letup sikit tapi tak terperecik. Selepas bunyi letup tu hilang, baru boleh masukkan bahan yang hendak digoreng. Awas! jagan terlalu banyak garam. Ia akan menyebabkan makanan lebih masin


5 Tip Gantung Langsir Macam Profesional

Langsir dan tirai adalah kemasan jendela yang paling umum kita lihat digunakan dalam rumah-rumah di Malaysia. Kebanyakan orang juga lebih suka langsir berbanding tirai kerana dengan langsir, lebih banyak gaya serta tekstur yang dapat diterapkan mengikut konsep rumah. Langsir adalah gantungan fabrik bertujuan menyekat atau menghalang cahaya dari masuk ke dalam rumah di samping berfungsi sebagai bidai privasi buat individu di dalam daripada terlihat oleh orang luar. Kadang-kadang langsir juga digunakan sebagai pembahagi ruang seperti pembahagian kawasan perempuan dan lelaki yang kita lihat dalam masjid dan surau. Langsir yang sempurna dapat melengkapkan penampilan keseluruhan kediaman dan dapat membantu mengawal suasana dan aliran cahaya semula jadi ke dalam ruang.

Jika anda sedang berkira-kira untuk memasang langsir baru dirumah, jom ikuti tip IMPIANA ini.

1. Gantung Langsir Pada Ketinggian Yang Tepat

Gantungkan langsir anda sehampir yang mungkin dengan siling untuk mewujudkan ilusi optik yang menjadikan ruang kelihatan lebih tinggi dan luas. Trik ini paling sesuai digunakan di ruang tamu. Kawasan utama ini akan serta merta nampak lebih welcoming dan terbuka untuk menerima tetamu.

2. Panjang Langsir Yang Sesuai Menyentuh Lantai

Langsir yang cantik adalah langsir yang menyentuh lantai. Langsir pendek amat tidak digalakkan kerana akan membuat ruang nampak seperti tidak siap dan janggal.  Terdapat tiga cara langsir anda patut ‘jatuh’ ke lantai dengan cantik dan penuh gemalai :

The Float

The Kiss

The Puddle

3. Pastikan Anda Mempunyai Fabrik Yang Mencukupi

Langsir yang tepat mestilah boleh ditutup dan dibuka dengan mudah tanpa masalah. Jika anda tidak mempunyai fabrik yang mencukupi, langsir anda tidak akan dapat menjalankan fungsinya dengan baik iaitu menghalang cahaya dari luar dan sebagai perlindungan privasi. Ukuran langsir yang baik biasanya 2 atau 3 kali ganda lebar daripada saiz keseluruhan tingkap.

4. Gunakan Fabrik Bersesuaian Dengan Peranannya

Fabrik nipis seperti linen membenarkan lebih banyak cahaya dan tampak lebih kasual, sesuai untuk ruang santai. Fabrik yang lebih berat seperti velvet, akan menghalang cahaya dan memberikan lebih privasi.

5. Jangan Lupa Gosok Langsir Sebelum Digantung!

Malunya jika langsir yang digantung berkedut dan tidak kemas. Jadi pastikan anda tidak lupa untuk menggosok langsir sebelum anda gantungkannya. Barulah nampak cantik dan kemas.

Sudah sedia nak beli langsir baru ke? Jangan lupa rujuk tips yang telah kami kumpulkan ini. Selamat menghias!

Bagi anda yang menggunakan ‘shower curtain’ atau tirai dalam kamar bilik mandi pasti akan berdepan dengan masalah kekotoran yang melekat pada tirai sehingga bertahi lalat selepas beberapa bulan digunakan.

Sebenarnya, ada kaedah dan cara yang anda boleh lakukan untuk menyelesaikan masalah tersebut dengan hanya menggunakan beberapa bahan pencuci. Nak tahu caranya?

Langkah pertama yang boleh anda lakukan adalah cabut tirai kamar bilik mandi anda dan rendamkan ke dalam baldi yang berisi air dicampur bersama 10 titis ‘tea tree oil’, serbuk pencuci kain dan satu senduk serbuk ‘baking soda’ lalu dibiarkan rendaman semalaman.

Setelah rendaman telah dibiarkan semalaman, gosok tirai kamar bilik mandi anda dengan menggunakan sehelai kain tuala sehingga bersih.

Bagi mengekalkan tirai dalam kamar bilik mandi anda supaya kekal bersih dan terhindar daripada kesan bertahi lalat dan berbau busuk, anda disarankan untuk mencucinya setiap minggu.

Semoga perkongsian ini dapat dimanfaatkan oleh semua yang inginkan kamar bilik mandi sentiasa kekal tampak bersih tanpa sebarang cela.

Sumber: Rumah.com

Peralatan Elektrik

Alatan yang menggunakan tenaga elektrik boleh membahayakan jika tidak digunakan dengan betul. Ikut tips yang telah IMPIANA senaraikan untuk mengelakkan kemalangan apabila menggunakan alat-alat ini:

Pisau dan Alatan Tajam

Adalah amat penting bagi pemilik untuk memberikan penjagaan yang rapi dan baik selain mengetahui cara betul pengunaan semua alatan didapur. Semua objek tajam seperti pisau, gunting dapur, pembuka tin dan lain-lain harus disimpan di tempat jauh dari capaian kanak-kanak. Apabila memotong daging atau sayur-sayuran, pastikan anda menggunakan papan pemotong yang kukuh. Bagi mengelakkannya dari bergerak-gerak, lapikkan kain dibawah papan pemotong tersebut. Semua peralatan perlu diletakkan dalam jangkauan anda. Elakkan menyimpan perkakas dapur di dalam almari yang tinggi kerana ia membahayakan dan boleh jatuh pada bila-bila masa.

Span dan Kain Buruk

Semua orang mempunyai span dapur untuk mencuci pinggan mangkuk. Tetapi adakah anda tahu bahawa span dapur yang lembab atau basah merupakan ‘magnet’ pertumbuhan bakteria? Anda juga mungkin mempunyai kain untuk mengelap tangan selepas membilas sayur-sayuran. Kain ini biasanya hanya akan dibilas dan dibiarkan kering. Malangnya, kaedah ini tidak digalakkan kerana bakteria berbahaya boleh membiak dengan cepat. Salah satu kaedah untuk membasmi kuman di span anda adalah dengan merendamnya dalam semangkuk air panas mendidih. Satu lagi cara yang boleh anda lakukan ialah dengan merendam span atau kain dalam larutan peluntur. Kemudian, keringkan span secepat yang mungkin bagi mengelakkan pertumbuhan bakteria baru.

Papan Pemotong

Sesetengah orang lebih suka menggunakan gunting dapur apabila memotong sayur-sayuran atau menyiang ayam. Walau bagaimanapun, ada juga yang lebih selesa menggunakan papan pemotong dan pisau dapur. Pastikan anda mempunyai papan pemotong yang berasingan untuk daging mentah dan sayur-sayuran. Ini adalah penting dari segi kebersihan. Untuk membasmi kuman dari papan pemotong, gunakan cuka atau cecair peluntur.

Tong Gas

Sebahagian besar dari kita lebih suka untuk memasak dengan periuk gas kerana api lebih kuat dan lebih mudah dikawal. Tetapi jika tidak mengikuti prosedur keselamatan yang betul, risiko kebakaran gas adalah tinggi. Antara tips keselamatan untuk gas memasak adalah ;

Jangan lupa praktikkan langkah praktikal dan mudah ini bagi menjamin keselamatan dapur disamping sama-sama mendidik ahli keluarga anda tentang kepentingan menjaga keselamatan di dapur.

Mesti ada di kalangan anda yang merupakan peminat setia dan pencinta warna hijau gelap atau lebih dikenali sebagai Emerald Green.

Memang tidak dapat disangkalkan lagi, pemilihan dekorasi yang bertemakan warna ini boleh membuatkan dekorasi kediaman anda tampak lebih elegan yang pastinya.

Bukan itu sahaja, dekorasi yang bertemakan rona Emerald Green ini juga mampu dan membolehkan dekorasi ruang dalaman rumah anda tampak lebih menarik dan lain daripada yang lain.

Selain itu, pemilihan rona hijau gelap ini juga mampu mewujudkan suasana yang lebih mewah di samping gaya yang lebih anggun akan terserlah. Menarik bukan? Jangan ada yang silap sangka, walaupun warna Emerald Green ini dikategorikan sebagai antara warna yang gelap namun ia bukan lah pemilihan warna yang salah atau kurang sesuai untuk dekorasi rumah.

Ini kerana, rona hijau gelap atau Emerald Green ini sebenarnya boleh memberikan impak yang sangat besar terhadap dekorasi ruang dalaman kediaman rumah anda.

Jadi, mari kita lihat beberapa idea dekorasi yang bertemakan rona Emerald Green boleh dijadikan sebagai sumber inspirasi kepada anda semua.


Buah Nona Mampu Menyejukkan Badan Semulajadi Dan Mujarab Hentikan Cirit Birit

Seingat penulis berpuluh tahun yang lepas ketika masih lagi di zaman kanak-kanak, buah nona antara buah kegemaran yang masih lagi tersimpul kemas dalam nostalgia. Masa berjalan seiring usia, buah ini semakin hari semakin pupus daripada penglihatan lantaran kesukaran mendapatkannya di pasaran. Ia bukan lagi sebagaimana mangga atau epal yang mudah didapati di mana-mana dan pada bila-bila masa. Mungkin kanak-kanak zaman sekarang yang seusia dengan penulis dahulu ramai tidak pernah tahu tentang buah nona ini dan bagaimana pula rasanya.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard. Ia dianggap buah paling sedap di dalam genusnya. Buah kebiasaannya dimakan segar, atau digunakan untuk membuat minuman jus atau serbet dan merupakan sumber nutrien yang baik seperti zat besi, kalsium, dan fosforus ( Morton 1987).

Pokok Annona squamosa ini berketinggian di antara 10 hingga 20 kaki (3m-6m) tinggi, dikategorikan sebagai renek separa malar hijau atau pokok teduhan bersaiz kecil, sesuai hidup di kawasan beriklim tropika tanah rendah di seluruh dunia. Antara negara tersebut ialah selatan Mexico, Amerika Selatan dan Tengah, Afrika tropika, Australia, Indonesia, Polynesia, Hawai dan Florida. Selain itu ia dilaporkan telah diperkenalkan oleh Portugis dan Sepanyol pada abad ke-16 di India dan Filipina dan telah ditanam di sana sejak itu.

Spesies pokok ini mampu mengeluarkan bunga dan buah dalam tempoh dua hingga tiga tahun selepas penanamannya. Pengeluaran buahnya pula agak lebat andai taburan hujan mencukupi iaitu sekitar >70 cm atau 27 inci setahun dengan purata berat di antara 100-230 gram serta mempunyai biji yang lonjong. Manakala ia sesuai hidup di kawasan bersaliran baik serta akarnya tidak merebak jauh ke dalam tanah kerana ia mempunyai sistem akar yang pendek. Pokok ini juga hanya memerlukan permukaan tanah yang cetek untuk mencengkam.

Kebiasaannya pokok yang berumur lebih kurang lima tahun boleh menghasilkan sekitar 50 biji buah nona. Manakala pokok yang telah berusia pula jarang mengeluarkan buah melebihi 100 biji setiap pokok.

Sebagaimana tumbuhan yang lain, Annona squamosa juga tidak terkecuali dengan senarai panjang kebaikan yang terkandung di dalam setiap buahnya. Sifat-sifat penawar yang dimiliki andai diamalkan dalam kuantiti bersesuaian akan memberi manfaat kepada manusia untuk tempoh jangka panjang.

Kegunaan dan  Kebaikan Annona Squamosa

Baru-baru ini viral tetang tanaman indoor yang amat mudah dijaga dengan pelbagai kebaikan untuk isi rumah. Snake plant atau pokok lidah ibu mertua merupakan salah satu tanaman yang diiktiraf NASA sebagai tumbuhan yang sesuai untuk kediaman kerana ia mampu membersihkan udara dan menghapuskan toksin.

5 FAKTA YANG PERLU ANDA TAHU TENTANG SNAKE PLANT

1. Antara pokok hidup paling POPULAR yang diiktiraf oleh NASA bukan hanya kerana senang dijaga namun kebaikan yang diberi kepada manusia.

2. Snake plant bukan hanya membebaskan OKSIGEN tetapi mampu menyingkirkan karbon dioksida serta menapis TOKSIN beracun dalam udara seperti formaldehyde, benzene dan trichlorethylene.

3. Yang paling BEST, semenjak ada snake plant atas rak, habuk semakin berkurang. Kalau tidak setiap hari perlu kena lap habuk.

4. Snake plant sering disebut ‘Hard To Kill’. Sesuai sangat bagi mereka yang baru berjinak buat dekorasi rumah dengan pokok hidup. Yang rasa ‘tangan panas’ pun boleh cuba tanam.

5. Snake plant sangat senang hidup walaupun tidak ada akar, potong bahagaian bawah daun menyerong. Mudah tumbuh bila tanam dalam pasu.

6. Bagi anda yang ada masalah susah tidur, letak sepokok snake plant dekat katil, ia mampu memberikan oksigen dan menyerap segala toksin beracun dalam bilik.

Semoga bermanfaat.

Jangan takut untuk mencantas atau memangkas pokok dan tumbuhan renek di laman rumah anda. Hanya beberapa minit sahaja perlu diperuntukkan untuk memangkas softscape yang terdapat di halaman rumah supaya ia sentiasa berdaun lebat, berbunga dan sihat. Namun, kita sering mengabaikan dan tidak melakukan proses pemangkasan dengan betul dan secara berjadual. Ini disebabkan kita kurang terdedah kepada pengetahuan dan beranggapan kerja-kerja pemangkasan memerlukan peruntukan masa yang lama. Ada pula yang khuatir, jika pemangkasan dilakukan ia akan menyebabkan pokok tidak cantik dan mati. Hakikatnya, jika ia dilakukan secara berjadual dengan teknik yang betul, ia dapat membantu anda untuk memastikan laman rumah sentiasa rapi dan indah. Oleh itu, ikuti langkah-langkah dan tip yang telah disediakan untuk memastikan anda menguasai teknik pemangkasan yang betul.

Sebab untuk melakukan pemangkasan pokok muda

5 langkah untuk memangkas pokok muda

1. Buang bahagian yang telah rosak, mati atau hampir mati, kering dan berpenyakit. Pastikan silara pokok diperiksa rapi untuk mengenal pasti dahan atau ranting yang berpotensi menjadi ancaman kepada pokok.

2. Pilih leader (batang pokok utama) yang paling stabil dan kukuh. Untuk mendapatkan pokok yang cantik dan berkualiti, hanya sebatang leader yang diperlukan untuk menyokong keseluruhan struktur pokok. Jika terdapat lebih leader, pemangkasan leader yang tidak kukuh perlu dilakukan segera. Kenal pasti terlebih dahulu leader yang paling tegak dan kuat untuk dijadikan penyokong struktur pokok.

3. Pilih dahan rendah (lowest permanent branch) yang paling kukuh dan sesuai untuk membentuk kanopi pokok. Kenal pasti dahan pokok yang paling bawah yang mempunyai sambungan yang paling baik dan cantik dengan Ia seharusnya dijadikan sebagai dahan pokok pertama dan buangkan dahan lain berhampiran dengannya untuk memberi ruang kepada ranting dari dahan tersebut bergerak bebas. Diameter ideal untuk dahan pertama haruslah separuh dari ukuran leader tempat dahan tersebut bersambung.

4. Pilih dahan kedua (scaffold branch). Scaffold branch ialah dahan yang tumbuh selepas lowest permanent branch. Ia berfungsi membentuk keseluruhan kanopi pokok. Pastikan scaffold branch yang dipilih mempunyai sambungan baik dan ukuran diameternya tidak lebih dari setengah ukuran Jarak antara scaffold branch perlulah seragam sama ada secara vertikal atau kedudukan jejarinya di sekeliling leader. Jarak vertikal antara dahan haruslah 18 inci untuk pokok besar manakala 12 inci untuk pokok kecil. Jarak jejari setiap scaffold branch haruslah seimbang antara satu sama lain mengelilingi leader.

5. Pilih temporary branch di bahagian bawah lowest permanent branch. Sebahagian atau hampir semua ranting atau dahan kecil yang terdapat di bahagian lowest permanent branch boleh dikekalkan sebagai temporary branch. Ia merupakan dahan yang berdiameter tidak lebih 2 inci dan bersambung terus dengan  Temporary branch amat penting di awal pertumbuhan pokok muda kerana ia membantu membentuk batang pokok yang kuat ketika proses fotosintesis berlaku. Apabila pokok mula matang dan meninggi, temporary branch perlu dibuang atau ia perlu dicantas apabila ukuran diameternya mencecah 2 inci.

Segara lakukan langkah pencegahan jika tanaman yang diusahakan mula diserang penyakit atau serangga. Jika dibiarkan, bukan sahaja memudaratkan tanaman yang terkesan malah tenaman lain juga menerima nasib yang sama. Tak perlu bertanggoh jika tida semburan pencegah perosak di rumah. Boleh tiru cara En. Azuan Abdullah ni.

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.
Bila pokok kena virus, tak akan ada pucuk baru yang tumbuh.
Bila tak ada pucuk baru tumbuh, bunga pun tak ada.
Bila bunga tak ada, macam mana buah nak ada kan.
Bila buah tak ada, kita pun jadi stress.
Bila kita stress, ngan pokok-pokok kita cabut. Wuaaa..

Jangan panik dan risau ya sahabat.
Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.
Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.
Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.
Caranya sangat mudah. Guna bahan-bahan yang ada didapur rumah kita je.

Bahan-bahan tersebut adalah

1. Bawang putih : 1 kg @ 1 bahagian
2. Cili api : 1 kg @ 1 bahagian
3. Sabun buku cap buruh/kapak : 1 ketul @ 100 gram.
4. Air : 10 liter @ 10 bahagian.
Cara-caranya, klik gambar okey!

Untuk cara penggunaan semburan pembasmi serangga dari sabun cap buruh ni


4 Langkah Untuk Selamatkan Pokok Yang Dah Layu Dan Kering Untuk Terus Hidup

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman

Pintu lipat jenis plastik yang digunakan di tandas memang cepat rosak. Kebiasaannya, kerosakan yang dialami adalah bilah pintu lipat tercabut dari klip atau landasan. Ada pula tu, pintu cantik lagi dan tak sampai setahun pun dah jadi rosak.

Nak ganti dengan yang baru sayang pula. Ini jalan penyelesaian paling mudah dan menjimatkan poket anda. Tukar pintu lipat yang rosak tadi menjadi pintu biasa. Nak tahu macam mana? Tengok gambar yang telah disediakan ini.

Wainscoting merupakan susunan bingkai pada dinding yang tidak hanya kelihatan anggun, malah juga merupakan salah satu perincian atau kemasan hiasan dalaman tertua di dunia. Ia telah menjadi sebuah simbol status dan unsur prestij dalam kediaman. Tetapi zaman semakin maju, wainscoting kini tidak lagi hanya untuk golongan atasan. Sesiapa pun boleh menambah elemen ini untuk kediaman lebih elegan. Malah, anda boleh DIY sendiri hiasan ini dengan bajet yang rendah!

BAHAN-BAHAN YANG DIPERLUKAN :

“Saya beli kayu wainscoting secara dalam talian sahaja. (Juga boleh didapati di hardware) Ada pembekal sudah potong siap-siap mengikut ukuran tertentu (2,4,5,6 kaki) untuk memudahkan pengguna tetapi saya beli yang panjang dan potong sendiri.

Banyak design kayu utk buat frame tu. Boleh pilih mengikut budget masing-masing. Saya beli yang berharga RM1.70 sekaki.”

“Potong hujung kayu tepat 45 darjah. Saya hanya gunakan sesiku L untuk mengukur.”

“Untuk proses menampla, hanya perlukan gam dan water level. Ukur dengan tepat dan tandakan pada kawasan yang ingin ditampal. Sapu rata gam pada kayu dan beri tekanan selama 2 ke 3 minit agar kayu melekat pada dinding. Boleh gunakan masking tape dan biarkan selama beberapa jam sehingga gam kering.

Periksa jika ada lubang atau gam yang tidak melekat. Gunakan sealent untuk mengemaskan lagi wainscoting.

Langkah terakhir, boleh cat dinding dan wainscoting mengikut kesesuaian konseo kediaman anda. Selamat Mencuba!

Terdapat lebih 5000 jenis mangga yang di tanam di seluruh dunia. Ia boleh mencapai ketinggian sehingga 32 meter bergantung kepada jenis dan boleh hidup hampir 100 tahun dengan penjagaan yang rapi.

Di beberapa negara Asia seperti Thailand dan Indonesia, menggunakan kaedah tanaman pokok mangga di dalam pasu atau dikenali dengan nama Tabulampot. Ia lebih mudah diuruskan dan hasilnya juga lumayan.

Sebenarnya, tak susah tanam mangga dalam pasu. Hanya 3 langkah

1. Pemilihan benih.
Pilih benih dari mangga jenis mangga Chuk Anan, Epal, dan Nam Dok Mai. 3 jenis mangga ini adalah jenis senang berbuah. Manakala jenis seperti mangga Harum Manis pun boleh, cuma tidak sekerap 3 jenis ini.
Pemilihan benih pula boleh didapati dalam bentuk anak pokok yang sudah siap dikawinkan atau di “tut” dari pokok induk yang berkualiti dari nursery-nursery berdekatan anda. Kalau diambil dari biji buah, akan memakan masa yang agak lama untuk menghasilkan buah. Jadi beli terus di nursery, lebih mudah dan cepat.

2. Cara penanaman.
Dapatkan pasu plastik/tanah liat bersaiz besar lebih kurang diameter 60cm, atau tong drum (bahagi 2, tebuk lubang kecil dibawah supaya air boleh mengalir keluar). Masukkan selapis serbuk kayu gergaji ataupun cocopeat 1/3 pasu. Selepas itu masukkan tanah campuran top soil + cocopeat atau tanah topsoil sahaja (mana-mana tanah yang nursery jual pun boleh). Jangan lupa masukkan pokok sebelum siap isi tanah dalam pasu ya. Fungsi masuk serbuk kayu/cocopeat adalah untuk air mengalir keluar dari pasu, supaya pasu tidak menakung air. Kalau air bertakung, pokok boleh rosak.

3. Pembajaan.
Dari segi pembajaan pula, boleh pakai baja buah yang terdapat di nursery berdekatan anda. Untuk perkongsian kandungan NPK baja yang boleh digunakan adalah 15:15:15 atau 17:17:17:2, atau baja tahi ayam sahaja. Baja perlu diletak lebih kurang 2/3 kali sebulan. Siram sehari dua kali untuk tanah kekal lembab dan tempatkan pokok di bawah cahaya matahari terus.


Bilik Mandi Semakin Hebat Dengan Sistem Mandian Katalyst ™- KOHLER

KOHLER Katalyst.

Sempena meraikan ulang tahun ke-146 tahun ini, Kohler Co. dengan bangga memperkenalkan teknologi semburan udara Induksi Air Katalyst yang berinovatif serta ke arah global dalam reka bentuk dan pembuatan produk dapur dan mandi. Dikenali dengan reka bentuk dan inovasi paling hadapan, KOHLER berjanji untuk memberikan pengalaman mandian hujan dengan penuh rasa mewah dan mendalam untuk mandian yang luar biasa.

KV 2 LOW.

Wow! Hebatnya teknologi Katalyst Air-Induksi yang canggih membuatkan KOHLER dapat membekalkan air ke dalam udara dengan 2.2 liter dan 2.5 galon air per minit – sehingga 60 peratus udara setiap enam puluh saat. Ini memaksimumkan campuran udara dan air untuk aliran yang berkuasa. Udara dan air bercampur dengan sempurna dan diedarkan secara sama rata ke setiap muncung, menghasilkan titisan air yang lebih besar yang mengekalkan haba mereka lebih lama, memberikan rasa kehangatan dan keselesaan.

KOHLER_GF BETTER_3.

Reka bentuk KOHLER memberikan jumlah tenaga dan semburan yang optimum dan peningkatan pembersihan dan pencucian rambut yang cukup sempurna. Seakan dibelai sewaktu mandi dengan semburan mandian istimewa ini. Masalah tekanan air yang rendah tidak menjadi masalah dengan semburan ini. Nombor, saiz dan pengedaran muncung akan dioptimumkan lagi untuk menyampaikan air pada suhu yang sama di seluruh badan anda. Selain itu, reka bentuk yang lebih nipis dan reka bentuk auto mengurangkan susunan selepas mandi.

Teknologi Katalyst Air-Induksi boleh digunakan untuk mandi overhead serta pancuran mandian. Ia sesuai untuk KOHLER Katalyst Air Showerheads dengan teknologi Racetrack. Tersedia dalam pelbagai saiz dan pilihan, KOHLER Katalyst Air Showerheads mempunyai reka bentuk yang bersih dan kontemporari serta menampung pelbagai gaya bilik mandi.

Ia juga sesuai untuk pengendalian tangan organik Rain Duet dengan teknologi Katalyst Air-Induction. Mempunyai tiga liputan liputan, urut dan disasarkan – untuk pengalaman mandi yang unik dan menyeronokkan, bentuk geometri dan moden direka untuk menjadi ergonomik dan mudah digunakan. Dengan tiga semburan dan penyembur 110 mm untuk liputan yang konsisten, dan bentuk organik yang direka untuk menjadi ergonomik dan mudah digunakan untuk setiap yamg mengidamkan mandian sempurna setiap masa.
Tunggu apa lagi cuaca tengah panas nie… dapatkan lah satu set pancuran mandian daripada KOHLER yang cukup istimewa ni…!

Almari edisi anak ramai. Emaknya asyik bising kata almari dah tak muat. Untuk menjimatkan kos dari membeli almari besar, ayahnya DIY sendiri almari penuh satu dinding.

Dengan hanya bermodalkan RM 90, walk-in wardrobe berjaya disiapkan hanya dengan menggunakan besi siku berlubang dan sesiku yang di beli dari kedai Mr. DIY.

Untuk elak kelihatan baju yang tidak kemas, Puan Qaseh telah menggunakan langsir sebagai tirai menutup cela.

Besi siku biru berlubang beli dari kedai hardware dah siap potong 9 kaki. Satu batang RM 20

Sesiku “L” terus drill ke dinding

Skrukan besi biru berlubang tu pada sesiku “L”

Kebetulan ada lebihan papan lama, boleh buat alas tempat simpaanan di bahagian atas

Jangan pandang remeh pada kisah demam denggi ini. Walaupun kini kita sedang dilanda wabak yang lebih dahsyat dari denggi, harus diingat demam denggi juga boleh membawa maut jika tidak dikawal.

Demam denggi adalah disebabkan oleh virus denggi. Ia merebak melalui gigitan nyamuk Aedes. Dianggarkan terdapat lebih 100 juta kes denggi di serata dunia setiap tahun. Bagaimana ingin tahu berkemungkinan kita menghidap demam denggi?

Pusat Kesiapsiagaan dan Tindak Cepat Krisis Kebangsaan (Crisis Preparedness and Response Center – CPRC), Kementerian Kesihatan Malaysia (KKM) melaporkan sehingga Minggu Epid Ke-29 Tahun 2021 (3 Januari sehingga 24 Julai 2021), sebanyak 15,702 kes demam denggi dilaporkan.

Pesakit akan mengalami tanda-tanda dan gejala selepas lima hingga enam hari selepas gigitan nyamuk aedes. Gejala seperti demam panas, sakit kepala, sakit tulang belakang, sakit sendi-sendi, rasa loya dan muntah-muntah, mata akan mula terasa sakit dan ruam mula naik di sekitar badan.

Demam denggi terdiri daripada dua iaitu demam denggi biasa dan demam denggi berdarah yang boleh membawa maut. Demam ini bukanlah demam biasa yang boleh dipandang ringan jika tersilap langkah boleh mengundang derita.

Demam denggi berdarah turut mempuyai tanda-tanda seperti yang dinyatakan tadi dan juga pendarahan seperti mudah lebam, pendarahan di bawah kulit, hidung atau gusi. Ia juga boleh diikuti dengan pendarahan seluruh badan yang juga membawa maut.

IMPIANA bukan ingin menakutkan anda dengan kisah denggi ini, tetapi IMPIANA ingin memberi kesedaran kepada semua tentang demam denggi yang tidak boleh diambil mudah dan ringan.

Apabila anda mengidap gejala demam denggi ini apakah langkah yang perlu diambil. Segera dapatkan rawatan di hospital berdekatan, berehat dan minum air dengan banyak. Masih tiada rawatan khusus untuk demam denggi ini. Jadi elakkan diri dari terkena demam denggi. Apa pula cara untuk mencegah demam denggi ini?

Terdapat Sembilan elemen penting dalam aktiviti Pendidikan Kesihatan iaitu gotong- royong, ceramah, hebahan awam, edaran risalah, penampalan poster, pemasangan media luar, perbincangan kumpulan kecil, nasihat individu dan tunjuk cara.

Menurut Pengarah Bahagian Pendidikan Kesihatan, Kementerian Kesihatan Malaysia, Puan Suraiya Syed Mohamed berkata, sejak pandemik COVID-19 melanda dunia, aktiviti pendidikan kesihatan bagi pencegahan denggi dilaksanakan mengikut Norma Baharu dan terhad kepada beberapa aktiviti sahaja seperti gotong-royong kendiri, hebahan awam (melalui televisyen, radio, kenderaan bergerak dan media sosial), pemasangan media luar dan edaran risalah.

“Kita mempunyai Cawangan Promosi Kesihatan di seluruh negeri di mana mereka berperanan dalam menyampaikan maklumat kesihatan kepada masyarakat dan menerapkan elemen untuk perubahan tingkah laku. Pelbagai medium boleh digunakan dalam menyampaikan isu kesihatan kepada masyarakat dan yang paling

cepat adalah melalui media sosial. Masyarakat kini banyak menggunakan media sosial dalam kehidupan seharian. Oleh itu, kita menggunakan medium seperti itu dalam menyalurkan maklumat pencegahan denggi agar masyarakat sentiasa mendapat maklumat mengenai bahaya demam denggi,” katanya.

Terdapat pelbagai cara untuk mencegah demam denggi ini lakukan perkara ini di rumah anda hanya ambil masa 10 minit untuk mengamalkan langkah-langkah pencegahan ini. Bukanlah susah sangat.

IMPIANA juga menggalakan melakukan pembersihan di sekitar rumah. Buang air yang bertakung pada pasu bunga yang mungkin anda tidak perasan. Longkang yang tersembat atau mempunyai sampah bersihkan kerana itu adalah salah satu punca yang kita tidak sedar. Jika anda suka menyimpan barang berkebun di luar rumah cuba pastikan tiada bekas atau peralatan yang bertakung air. Akhir sekali sembur stor luar rumah dan Kawasan yang anda simpan barang dan peralatan berkebun itu dengan semburan nyamuk.

Makeover tandas rumah lama, modal RM500 je, terus dapat tandas ‘lawa.’ Mungkin anda sudah bosan dengan keadaan tandas yang kurang menarik pandangan mata. Ini tandanya anda perlu melakukan sedikit perubahan pada ruang tandas. Tak perlu modal banyak pun. Hasilnya anda boleh dapat cantik yang ‘elok.’

Dalam masa yang sama, pemilik kediaman hanya memperuntukkan sejumlah kecil wang untuk proses renovasi tersebut.

Berikut dikongsikan proses renovasi tandas kecil (jenis tandas cangkung). Moga dapat membantu mereka yang ingin membuat renovasi ruang tandas.

Total kos RM5++ sekali hiasan bagai tapi kalau takat nak cat sahaja dalam RM3++ pun sudah cukup.

KOS BARANG LEBIH KURANG:

⚒Cat tile RM237
⚒Cat dinding biasa putih RM26
⚒Cat dinding biasa hitam RM25
⚒Kayu wainscoating RM40
⚒Kertas pasir RM2
⚒Simen putih RM2.5 x 2= RM5
⚒Peralatan Cat RM15
⚒Gam wainscoating RM8.90
⚒Shower dispenser RM29.49
⚒Stencil RM16.46
⚒Toilet brush RM19.88
⚒Cermin Kaison RM3+ tak ingat
⚒Sangkut baju DIY RM2+ tak ingat
⚒Barang kedai eco RM10

Berikut video proses renovasi tersebut:


Kesan Penggunaan Coca-Cola Pada Tanaman Yang Wajib Anda Tahu

Air adalah keperluan utama untuk semua jenis tanaman. Adakah ini bermakna semua bahan cecair sesuai dijadikan sebagai siraman pada tanaman? Sebagai contoh soda pop. Adakah ia sesuai dijadikan sebagai baja atau air siraman tanaman?

Soda pop jenis bergula bukan lah pilihan yang ideal sebagai baja tanaman. Seperti garam, gula yang terkandung di dalam air juga menghalang akar tanaman menyerap air atau nutrien yang diperlukan tanaman.

Walaubagaimanapun, air karbonat kosong tanpa gula sangat membantu dalam pertumbuhan tanaman malah lebih baik dari penggunaan air dari paip. Air karbonat tanpa gula mengandungi makronutrien seperti karbon, oksigen, hydrogen, phosphorus, potassium, sulfur dan sodium yang amat diperlukan oleh tanaman.

Ini secara tidak langsung menggalakkan pertumbuhan tanaman dengan cepat dan mempunyai imuniti yang baik. Namun bagi penggunaan minuman berkarbonat terutamanya Coca cola tidak sesuai malah mengancam tanaman.

Ini kerana bagi setiap 1 ounce Coca cola terkandung 3.38 gm gula. Sprite juga mempunyai kandungan yang hampir sama dengan Coca cola. Namun ia berguna untuk memanjangkan jangka hayat jambangan bunga atau cutting flower.

Sumber: gardeningknowhow.com

Tidak dinafikan, ada segelintir di kalangan anda yang gemar untuk meluangkan masa dan melakukan aktiviti riadah di ruang balkoni atau di kawasan laman kediaman.

Bukan sahaja ruang dalaman kediaman sahaja yang perlu dihias supaya tampak cantik, malah ruang riadah ini juga perlu dititikberatkan.

Ada pelbagai cara serta idea dekorasi untuk ruang balkoni dan kawasan laman kediaman menarik yang boleh anda lakukan antaranya menggunakan pemilihan aksesori seperti set meja kopi yang lengkap.

Bagi anda yang sedang mencari kelengkapan perabot meja kopi yang mempunyai gaya reka bentuk yang moden, anda boleh sahaja mendapatkan meja kopi dengan rekaan terbaharu ini.

Selain didatangkan dengan gaya rekaan terkini, meja kopi ini tampak unik dan lain daripada yang lain. Ia juga amat sesuai bagi anda yang gemarkan gaya konsep yang moden.

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.


Wanita Ini Tunjuk DIY Rak Baju Dari Bakul Bajet

Janji kemas, Murah tak semstinya tak berguna. Mahal tak semestinya sempurna.-Juria Sidek

Bahan-bahan:
20 biji bakul bersaiz besar
2 biji bersaiz kecil
1 peket cable tie
pisau/gunting

Cara-cara:
1. Potong kanan dan kiri bakul membentuk tingkap. Ruang ini yang akan menjadi bahagian hadapan rak baju

2. Cantumkan 2 bakul dan ikat dengan cable tie seperti dalam gambar

3. Potong lebihan cable tie yang terdapat pada bakul yang telah dicantumkan. dan lakukan kepada semua bakul
4. Selesai, ikat secara bertindih pula bakul tersebut membentuk rak. SIAP!

Selain pada lantai, jubin atau tiles juga boleh dipasang pada dinding, terutamanya pada dinding tandas dan juga dapur. Ia mudah dibersihkan dan juga dapat memberikan kesan yang berbeza pada ruang.

Tetapi, apa yang membimbangkan adalah apabila jubin perlu digerudi bagi memasang rak atau menggantung sesuatu. Jika tersilap langkah, jubin mungkin boleh pecah! Mesti “frust” kerana apabila sudah melabur segalanya pada rumah, pasti kita mengharapkan kesempurnaan baik dari segi fizikal mahupun estetiknya.

Buat anda yang belum pro, tapi nak tebuk sendiri lubang diatas permukaan tiles, boleh ikuti tips yang dikongsi saudara Alel Sharifudin ini :

CARA DRILL TILES/MOZEK SUPAYA TIDAK PECAH

2. Gunakan mata drill tiles. Boleh dapatkannya dari mana-mana hardware dengan harga RM12.

3. Pastikan anda menggunakan mode drill dan bukan mode ‘HAMMER’ kerana itu yang menyebabkan tiles pecah. Mata drill tadi hujungnya sudah tajam, jadi tidak perlu tolak mesin kuat-kuat..layannn je sambil dia buat lubang atas tile

4. Selepas tile dah berlubang cantik, pakai mata drill untuk menebuk dinding pula…ini kerananak menjaga mata drill tile..boleh je nak guna mata drill tu, tapi nanti hujungnya tumpul..sayang..

5. Ok, selepas dah ada lubang pada jubin dan dah tukar mata drill, barulah boleh tukar kepada mode HAMMER…tekan perlahan-lahan juga.

6. Dan inilah hasilnya! Kemas dan jubin tidak pecah atau sompek..

Adakah anda mencari idea untuk menghias ruang balkoni seperti sebuah laman? Anda mampu miliki balkoni yang cantik seperti sebuah laman hanya dengan bajet yang rendah. Lelaki ini telah kongsikan bagaimana dia menghias balkoni kediamannya dengan pemasangan rumput tiruan. Hasilnya sangat memuaskan dan indah

Tahukah anda rumput tiruan kini semakin menjadi pilihan ramai. Ia mempunyai beberapa kelebihan buat ruang kediaman anda, antaranya;

Cara pemasangan rumput tiruan untuk ruang balkoni.
1. Kenal pasti ruang yang hendak di pasang dan pastikan ia sesuai untuk pemasangan rumput tiruan.

2. Bersihkan kawasan yang hendak diletakkan rumput tiruan daripada sebarang kotoran. Alih dan kosongkan kesemua perabot yang terdapat pada ruangan tersebut.

3. Ukur ruang balkoni anda dengan pita pengukur supaya ukuran yang dibuat lebih tepat. Selain itu, pastikan lantai anda sama rata.

4. Bentangkan rumput tiruan memenuhi ruangan yang telah ditetapkan. Dan potong lebihan rumput tiruan. Sangat mudah anda hanya perlu memotongnya menggunakan pisau pemotong.

5. Setelah mendapat bentangan yang tepat, gunakan gam dunlop untuk melekatkan rumput tiruan pada lantai. Tuang gam dan ratakan gam pada keseluruh ruang lantai. Kemudian hamparkan rumput tiruan tadi.

6. Untuk mencatikkan lagi ruang balkoni anda, letakkan batu putih seperti batu sungai pada sepanjang sudut tepi balkoni.

Mudah kan? Selamat mencuba!

Soda Bikarbonat atau baking soda biasanya digunakan ibu-ibu sebagai salah satu bahan untuk kek dan biskut coklat yang sedap. Tetapi tahukah anda, ia juga mempunyai kebolehan lain yang menakjubkan? Baking soda boleh digunakan untuk menyegarkan dan membersihkan kawasan-kawasan sekitar kediaman anda. Ianya sangat efektif dan mudah untuk didapati, jadi mari kita lihat masalah-masalah yang dapat baking soda selesaikan dengan mudah.

1. Membersihkan kesan kotoran pada bekas makanan plastik.
Untuk menyegarkan semula bekas makanan anda yang telah dicemari kesan minyak atau sebarang kotoran degil, lapkan ia dengan span bersih yang ditabur dengan baking soda. Atau anda juga boleh buang kesan kotoran degil ini dengan cara merendam bekas tersebut dalam air suam yang telah dicampur dengan 4 sudu soda bikarbonat. Jika cara ini masih juga tidak berhasil, saya cadangkan anda beli sahaja bekas yang baru.

2. Refresh peti sejuk yang berbau.
Dengan baking soda, anda tidak perlu risau bau hanyir ikan yang datang dari peti sejuk lagi… Soda akan menyerap bau busuk tersebut agar tidak terperap lama didalam dan mengubah rasa makanan lain yang disimpan sekali.

3. Cuci buah-buahan dan sayur-sayuran yang di beli.
Campurkan soda bikarbonat dengan air dan gunakan larutan itu untuk menyuci buah atau sayur yang anda beli dipasaraya. Biasanya buahan import yang dijual mempunyai lapisan lilin yang disapu agar ia tahan lama. Walaupun dikatakan selamat untuk dimakan, adalah lebih baik jika kita basuh bersih bagi menjauhi risiko penyakit.

4. Scrub segala permukaan di dapur.
Hampir setiap tempat kotor di dapur anda boleh mendapat manfaat daripada bahan ini. Dengan menggabungkan baking soda dengan air untuk membersihkan permukaan kaunter, sinki keluli tahan karat, ketuhar gelombang mikro dan pelbagai penutup dan peralatan memasak.

5. Hilangkan kesan minyak dari periuk belanga.
Membasuh alatan yang berminyak merupakan salah satu kerja dapur yang amat menjengkelkan. Tetapi sebenarnya, apa yang perlu anda lakukan ialah rendamkan perkakas atau alatan berminyak tersebut dalam air panas buat beberapa ketika, kemudian gunakan span kasar yang ditaburkan serbuk soda bikarbonat untuk menyental dan membuang segala kesan minyak yang degil.

6. Menyegarkan semula span yang sudah kotor.
Rendam ini staples dapur dalam soda penaik dan air untuk menyegarkan mereka supaya anda boleh menggunakannya lebih lama. Tetapi ingat, anda masih perlu melambungkan span anda setiap dua hingga tiga minggu, bergantung kepada penggunaan.

7. Hilangkan bau hapak pada pelapik tilam, kusyen atau sofa.
Percik kan larutan baking soda pada permukaan fabrik di sekitar kediaman dan biarkan ia selama 15 minit sebelum anda vakum kan semuanya. Anda boleh gunakan cara ini untuk tilam, sofa, kusyen dan mana-mana kawasan yang dilapik dengan fabrik bagi mengelakkannya dari berbau hapak.

8. Buang lumut dan kerak sabun di bilik air.
Gosok tab mandi, jubin, sinki dan tirai mandi anda dengan span lembap dan baking soda. Kemudian bilas dan bilik air anda akan berkilat seperti baru.

9. Dapat mengekalkan warna baju.
Pakaian putih dan berwarna anda akan kelihatan lebih menyerlah jika anda tambahkan secawan baking soda dengan sabun mencuci pakaian. Bahan ini akan membantu mengimbangi tahap pH bagi mendapatkan baju yang bersih dan suci.

10. Bersihkan longkang yang tersumbat.
Kosongkan longkang yang tersumbat dengan mencurah 1/2 cawan baking soda ke laluan longkang tersebut, diikuti dengan 1/2 cawan cuka. Tutup dengan kain basah dan tunggu lebih kurang lima minit, kemudian bilas dengan air panas. TA-DAA longkang anda kita tidak lagi tersumbat, kotor dan busuk.

11. Hilangkan bau busuk pada kasut.
Segarkan udara anda selepas kelas atau setelah balik dari gimnasium dengan beberapa percikan baking soda ke dalam kasut (dan mungkin juga beg sukan anda). Jemurkan seketika, dan tiada lagi bau tidak menyenangkan dari kasut anda.

12. Hilangkan bau sampah di dapur.
Letakkan beberapa sudu baking soda didalam tong bagi mengelakkan bau busuk sampah dari keluar dan menyemarkan udara di dalam rumah.

13. Bersihkan tumpahan minyak di garaj.
Tuangkan sedikit baking soda dan gosok dengan berus yang lembab untuk menghilangkan bekas tumpahan minyak enjin yang degil pada lantai garaj anda.

14. Hilangkan lingkaran air di atas meja.
Hilangkan kesan lingkaran dari cawan pada permukaan meja dengan menggunakan kain lembap dan larutan ubat gigi dengan baking soda. Kemudian ambil kain yang kering dan lapkan sekali lagi sehingga bersih dan bersinar.

15. Kilatkan semula perhiasan yang sudah tidak bersinar.
Apabila perhiasan dan barang kemas anda sudah tidak bersinar dan menarik lagi, anda boelh buatkan paste menggunakan baking soda dan air dengan nisbah 3 : 1 agar campuran tidak terlalu cair. Lap perhiasan menggunakan kain mikrofiber (bukan tuala atau tisu, yang boleh mencalarkan) dan bilas.


Cara Tanam Ros Jepun Menggebu

Rose Jepun atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. Sebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

(Nota: susunan gambar tidak mengikut langkah-langkah penanaman)

Sumber: http://kebunfb.blogspot.my/

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khuatir, anda masih boleh guna permaidani tersebut dengan mengikut kaedah mudah ini.

Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.

Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’

Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.

Step-By-Step “Deep Cleaning” Tilam Untuk Elak Anak Batuk Dan Selsema. Menukar cadar katil dan sarung bantal secara berkala adalah amat penting sebagai langkah penjagaan kebersihan terutama untuk anak-anak kecil. Hal ini kerana, walaupun nampak sahaja macam bersih tetapi anda perlu tahu bahawa habuk dan hama menjadi penyebab anak-anak selalu sakit.

Bukan sahaja sarung yang perlu ditukar, malah tilam yang anda atau anak tidur pun sebenarnya perlu dibersihkan. Berat, macam mana nak bersihkan? Mudah sahaja, anda guna cara DIY untuk membasmi kuman yang terperangkap dalam tilam di rumah tu!

Step by step on how to deep clean your mattress..

Tilam ni tempat biak banyak kuman-kuman kan mcm kita tengok iklan febreez tu..kita habiskan masa secara puratanya 5-8 jam sehari atas tilam, so deep clean sangat perlu ok. Nak angkat tilam jemur memang tak larat la kan nak nak kalau tilam 12 inch tu..so boleh guna cara ni tuk buat deep clean mattress..boleh try buat dalam 4 bulan sekali or time ade family members yang demam ke sakit..

1) Vacuum tilam guna kepala vakum yang kecik muncung tirus tu (tak guna untuk vacum lantai)
2) Hilangkan stain dekat tilam : terpulang la pakai cara apa pun..for me lebih suka letak baking soda, sembur dengan cuka biarkan seketika, gosok dengan kain ( boleh skip step ni kalau tilam tak kotor)
3) Tabur baking soda biarkan dlm 4-6 jam..utk serap moisture n odour
4) Vacum lebihan soda bikarbonat tu
5) Spray dettol + air
6) Anginkan tilam dengan bukak tingkap semua
Dah siap..senang kan?

Selain itu juga, anda boleh beli vakum khas untuk tilam ni. Dah murah sekarang. Harga dalam RM 100++. Ramai dah guna dan puas hati. Klik je link ni

Mencari idea untuk membina sebuah bangku tanaman pada harga yang bajet serta mudah? Bangku taman yang di bina dari cinder block atau bahasa kampungnya kita panggil batu blok pasir ini tak memerlukan kemahiran yang tingg dan amat mudah untuk di bina. Hanya menggunakan 3 bahan utama, bangku taman anda berjaya di bina dalam tempoh kurang dari 2 jam. Ikuti langkah-langkah serta tip untuk membina bangku taman yang telah disediakan.

Bahan-bahan:

14 Biji         cinder block atau batu block pasir
6 Batang    6x4x4 inci kayu siap ketam
1 tiub          PL900 Construction adhesive
Kusyen (option)